Olen ollut LIIAN HUOLETON DIABETES. Onko diabetes OMA VIKA? 10 askelta HYVIIN ELÄMÄN- TAPOIHIN LEMMIKIN diabetes vaatii hoitoa ANNELI SAARISTO TEEMANA - PDF\nOlen ollut LIIAN HUOLETON DIABETES. Onko diabetes OMA VIKA? 10 askelta HYVIIN ELÄMÄN- TAPOIHIN LEMMIKIN diabetes vaatii hoitoa ANNELI SAARISTO TEEMANA\nDownload "Olen ollut LIIAN HUOLETON DIABETES. Onko diabetes OMA VIKA? 10 askelta HYVIIN ELÄMÄN- TAPOIHIN LEMMIKIN diabetes vaatii hoitoa ANNELI SAARISTO TEEMANA"\n1 Oma PLUS Apteekkien asiakaslehti 3/ vuosikerta Onko diabetes OMA VIKA? 10 askelta HYVIIN ELÄMÄN- TAPOIHIN LEMMIKIN diabetes vaatii hoitoa TEEMANA DIABETES ANNELI SAARISTO Olen ollut LIIAN HUOLETON\n2 2 Oma PLUS 3/2015 PÄÄKIRJOITUS TÄSSÄ LEHDESSÄ Miksi tehdä MUUTA? SUOMEN KESÄ on kylmä, mutta vähäluminen. Kuluneena kesänä tämä vanha sananlasku on ollut totisinta totta. Tästäkin huolimatta kesälomat on vietetty, makkarat paistettu ja arkeen on palattu. Sateinen kesä on ollut monelle allergikolle helpotus, kun ilmanlaatu on ollut normaalia parempi. Jokaisella pilvellä on kultareunus. Kuluneena kesänä on tehty kovia säästöpäätöksiä sekä kaukana Kreikassa että kotoisemmassa Suomessamme. Näitä päätöksiä tarvitaan ja tullaan tekemään myös jatkossa. Tulevana vuodenvaihteena tulee lääkekorvausjärjestelmämme kokemaan uudistuksia. Uudistusten tavoitteena on lääkekorvausjärjestelmän kustannusten kohdistaminen siten, että se palvelisi paremmin pitkäaikaissairaita sekä "satunnaissairaiden" omavastuuosuuden lisääminen. Lääkekorvauksiin tulee vuosittainen aloitussumma, jota ennen korvauksia ei makseta ja jonka jälkeen korvauksia saa. Samalla kattosummaa voidaan alentaa. Apteekkien ammattilaisten avulla Sinäkin voit saada apua oman terveytesi parantamiseen ja ylläpitoon. Apteekeista löytyy kouluttautuneita erityisosaajia muun muassa diabetes ja sydänja verisuonitautien potilaiden hoidon tueksi. Apteekeilla on myös erityisiä terveyspisteitä. Käyttämällä hyväksi kaikkien terveydenhuollon osapuolten osaamista julkisen terveydenhuollon resursseja säästyy niitä tarvitseville. Sairauksien ennaltaehkäisy ja kansanterveystyö ovat myös meille Oma Plus apteekeille tärkeä asia. Moni asia on pienestä kiinni. Nyt syksyllä on aika poistaa kesällä syödyt makkarat vyötäröltä. Pienelläkin painonpudotuksella voi olla suuret vaikutukset kansansairauksiemme, diabeteksen ja verenpainetaudin puhkeamiseen tai niiden hoitotasapainoon. Joka tapauksessa elämäntapamuutos kannattaa aina. Tiesitkö tämän diabeteksestä?... 3 Gallup... 3 Syvien tunteiden tulkki... 4 Tuoteuutiset... 7 Omenavatsa on hälytysmerkki... 8 Lemmikin diabetesta voi hoitaa Uutisia eläinmaailmasta Paikallissivut Tavoitteena 10 tervettä varvasta AJANKOHTAISTA 3/2015 Kysy apteekkarilta Tietoa terveydeksi askelta hyviin elämäntapoihin kysymystä hiilihydraateista Vältä diabeteksen kurjat kumppanit Apteekin hyllyltä: lampaanvilla Apteekkien yhteystiedot Ristikko ja sudoku ISTU VÄHEMMÄN, voit paremmin! SÄÄNNÖLLINENKÄÄN VAPAA-AJAN LIIKUNTA ei ehkäise runsaan päivittäisen istumisen aiheuttamia terveyshaittoja. Istumisesta on haittaa erityisesti tuki ja liikuntaelimistölle sekä sydämelle ja verenkierrolle. Paljon istuvalle kertyy helposti ylipainoa, ja unen ja sokeriaineenvaihdunnan häiriöt ovat yleisiä. Sosiaali ja terveysministeriö julkistikin kesällä suositukset istumisen vähentämiseen. Aikuisten toivotaan muun muassa kulkevan lyhyet matkat kävellen tai pyörällä, seisovan osan bussimatkoista ja käyttävän portaita hissin sijasta. Kaikenikäisten tulisi katkaista pitkäaikainen istuminen tauoilla tai tekemällä välillä jotakin muuta. Työpaikoilla ja kouluissa tulisi suosia työpisteitä ja tapoja, jotka mahdollistavat seisomisen ja liikkumisen. LÄHDE STM Terveyttä syksyysi! Tatu Johansson päätoimittaja, proviisori Oma PLUS Apteekkipalvelut Oy Varför göra NÅGOT ANNAT? Hoida itse niskaasi NISKA KUNTOON helpoilla ohjeilla NISKAKIPU ON yksi tavallisimmista tuki ja liikuntaelinvaivoista. Sitä on jossakin elämänvaiheessa 70 prosentilla aikuisista. Niskavaivoja on jo peruskoulun alaluokkalaisilla, ja ne lisääntyvät lasten kasvaessa. Niskavaivat ovat tavallisesti lihasperäisiä. Vaivoja voi ehkäistä DEN FINSKA SOMMAREN är kort men snöfattig. Under den muuttamalla asentotottumuksiaan ja ryhtiään sekä vahvistamalla gångna sommaren har detta ordspråk varit aktuellt i högsta grad. niska hartiaseudun lihaksia. Suurin osa vaivoista paranee itsestään. Trots detta har semestern kommit och gått med korvgrillning och annat. Den regniga sommaren har varit en lättnad för många allergiker då luftkvaliteten har varit bättre än normalt. Det finns en guldkant på allting. Den gångna sommaren har inneburit svåra sparbeslut, både långt borta i Grekland och också hemma hos oss. Dessa beslut är 112 SUOMI tuo avun paikalle Liike on lääkettä tässäkin, sanoo UKK instituutin erikoistutkija Marjo Rinne, joka on kirjoittanut Selkäliiton uuden Hoida itse niskaasi oppaan. Oppaan sähköisen version voi ladata ilmaiseksi Selkäliiton nettisivuilta: LÄHDE SELKÄLIITTO nödvändiga och kommer att vara det också i framtiden. Vid nästa HÄTÄKESKUSLAITOKSEN JA årsskifte kommer ersättningssystemet för läkemedel att förnyas. DIGIAN kehittämä älypuhelin Reformen skall gynna de kroniskt sjuka och öka på kostnaderna sovellus 112 Suomi helpottaa för de som endast tillfälligt har problem. Det kommer att införas paikannusta hätätilanteessa ja en årlig självrisk som skall överskridas innan ersättningen börjar nopeuttaa avun saantia. 112 löpa. Samtidigt kommer takbeloppet att sänkas. Suomi on ladattavissa ilmaisek Med hjälp av apotekens professionella personal kan du lätt få si sovelluskaupoista Android, hjälp för din egen hälsa. Apoteken har specialutbildad personal iphone, Windows ja Jolla för tex. diabetes och hjärt och kärlsjukdomar och en del apotek puhelimiin. Ennen juhannusta har också speciella hälsomottagningar. Genom att utnyttja kom julkistettuun sovellukseen on petensen hos alla parter inom sjukvården är det möjligt att spara jo tehty parannuksia käyttäjien resurser inom den offentliga hälso och sjukvården. Förebyggan kokemusten perusteella. Hätä de sjukvård och folkhälsoarbete är också viktigt för oss på Ditt keskuslaitos toivoo, että myös Plus apoteken. Ofta gäller det småsaker. Nu på hösten är det dags att se till att bli av med de kilon som sommarens grillkorvar har orsakat. Även en liten viktminskning kan ha en stor inverkan på våra folksjukdomar, diabetes och blodtryckssjukdomen. I varje fall lönar det sej alltid med en livsstilsförändring till det bättre. matkailijat löytäisivät sovelluksen, koska heidän voi muuten olla vaikeaa kertoa sijaintiaan vieraassa ympäristössä. Lähetä palautetta! Uusi hoito HANKALIIN MYOOMIIN EUROOPAN LÄÄKEVIRASTO on laajentanut Esmya valmisteen käyttöaihetta niin, että sitä voi nyt määrätä myoomien aiheuttami VOIT LÄHETTÄÄ palautetta en keskivaikeiden tai vaikeiden oireiden jaksoittaiseen hoitoon he Med hälsning om hösthälsa Tatu Johansson chefredaktör, provisor Oma PLUS Apteekkipalvelut Oy OmaPlus lehdestä osoitteeseen Samaan osoitteeseen voit laittaa myös juttuideoita ja toiveita. Kiitos! delmällisessä iässä olevilla naisilla. Aikaisemmin Esmyan käyttö on ollut hyväksyttyä vain leikkausta edeltävänä aikana. Lääke pienentää myooman kokoa ja vähentää runsaita kuukautisvuotoja. Myoomien yleisin oire ovat runsaat ja pitkittyneet kuukautiset, jotka aiheuttavat usein anemiaa, kipua ja tihentynyttä virtsaamisen tarvetta. Esmyaa markkinoi Gedeon Richter.\n3 Oma PLUS 3/ TIESITKÖ TÄMÄN? TEKSTI MAIJA RAUHA KUVAT SAKARI RÖYSKÖ JA DREAMSTIME Onko DIABETES oma valinta? GALLUP TEKSTI JA KUVAT ELINA SUHANKO Mitä tarkoittavat HYVÄT ELÄMÄNTAVAT? Hyvät elämäntavat tarkoittavat monelle yleisesti terveellisenä pidettyjä elämäntapoja. Joillekin ne tarkoittavat henkisiä arvoja ja tapaa nähdä maailma. MAIJA, TURKU Hyvistä elämäntavoista tärkeimmät ovat liikunta ja ruoka. Täytyy olla myös hyvä itsetunto. Elämäntavoissa mennään usein ääripäissä, mutta toisaalta kaikkea tarvitaan tai keskitiellä on hyvä kulkea. JOKU SAATTAA AJATELLA, ETTÄ TYYPIN 2 DIA BEETIKOT OVAT ITSE AIHEUTTANEET SAIRAUTEN SA SYÖMÄLLÄ LIIKAA JA KARTTAMALLA LIIKUNTAA. TOSIASIASSA PERIN NÖLLISYYDEN VAIKUTUS DIA BETEKSEN SYNTYYN ON SUURI. ASIANTUNTIJA LÄÄKÄRI SARI MÄKIMATTILA KORJAA DIABETEKSEN SYIHIN LIITTYVÄT HARHALUULOT. VILHELM, TURKU Hyvät elämäntavat eivät ole yhteisön tai kenenkään muun määrittelemiä. Kaikki on siitä kiinni, miten itse kokee asiat. Omissa valinnoissaan pitää olla sinut itsensä kanssa. Esimerkiksi jos haluaa syödä roskaruokaa, eivät muut voi määritellä sitä vääräksi. 1DIABEETIKOT HIMOITSEVAT MAKEAA. TOTTA, mutta niin himoitsevat useimmat muutkin. Nimitys sokeritauti ei tule tästä, vaan siitä, että sokeria on veressä ja erittyy virtsaan tavallista enemmän. Jos perimä on sopiva, diabeteksen kehittymistä voi nopeuttaa syömällä paljon makeaa ja muuta energiapitoista yli tarpeensa. Insuliini ja monet diabeteslääkkeet voivat joskus laskea verensokeria liikaa. Matalan verensokerin eli hypoglykemian oireena voi olla nälkä ja erityisesti mieliteko makeisiin ruokiin, joista aivojen tarvitsemaa sokeria saa nopeasti. Ylimääräinen napostelu tietenkin lihottaa. Kun verensokerit ovat kunnossa, ei diabeetikko ole tavallista enempää kiinnostunut makeasta. 2LAIHDUTTAMINEN PARANTAA DIABETEKSEN. TARUA. Laihduttamalla voi saada sokeri- ja rasva-arvonsa palaamaan normaaleiksi, jolloin jo aloitettu lääkitys voidaan lopettaa, mutta diabetesperimä ei sillä poistu. Pitämällä painonsa ja vyötärönympäryksensä suositelluissa lukemissa diabeteksen puhkeamista voi työntää eteenpäin jopa vuoden ajan. Tästä on runsaasti tutkimustuloksia, myös Suomesta. Jo viiden prosentin painonpudotus alentaa diabetesriskiä 70 prosenttia, ja puolta pienempi laihdutus laskee riskiä noin 30 prosenttia. Lääkärien kielellä diabeteksen voi saada latenssiin, eli hyvin hoitamalla sen voi saada oireettomaksi. Elämäntapahoidot ovat tyypin 2 diabeteksen varhaisvaiheessa jopa vaikuttavampia kuin lääkehoidot. Ei kuitenkaan voi varmuudella sanoa, kuka onnistuu tässä. Osa pystyy lisäämään liikuntaa ja pudottamaan painoaan, mutta kaikille se ei ole mahdollista yhtä helposti. Esimerkiksi niveliin liittyvät ongelmat voivat estää tehokkaan liikunnan. Tyypin 2 diabetekseen voi liittyä myös heikentynyt kyky tuntea kylläisyyttä, joka hankaloittaa laihdutuspyrkimyksiä. 3PALJON LIIKKUVALLA EI VOI OLLA DIABETES. TARUA. Liikunnan lisääminen ja laihduttaminen parantavat jokaisen insuliiniherkkyyttä, mutta silti jopa ammattiurheilijalla voi olla diabetes. Osa diabeetikoista on lihaksikkaita ja hoikkia. Diabeteksen edetessä haima väsyy eikä pysty enää tuottamaan tarvittavaa määrää insuliinia, eikä ole olemassa haimajumppaa, jolla haiman toimintakykyä voisi parantaa. Diabeteksen etenemiseen voi kuitenkin vaikuttaa elämäntavoilla ja lääkityksellä. 4DIABETEKSEN VOI AINA ESTÄÄ TERVEILLÄ ELÄMÄNTAVOILLA. TARUA. Diabetesta ei voi aina estää, koska alttius on perinnöllinen. Kuvaavaa on, että vuonna 2006 tunnettiin viisi geenimuunnosta, jotka liittyivät tyypin 2 diabetekseen, kun viime vuonna niitä tunnettiin 92. Useimmat muunnokset vaikuttavat haiman kykyyn tuottaa insuliinia. Diabetes on kuitenkin monien tekijöiden summa. Toiset voivat tehdä kaikkensa ehkäistäkseen diabeteksen, mutta saavat sen silti. Toisaalta on sukuja, joiden jäsenet eivät saa diabetesta, vaikka eläisivät miten epäterveellisesti. 5HYVÄT ELÄMÄNTAVAT AUTTAVAT PERIMÄSTÄ RIIPPUMATTA. TOTTA. Kun tyypin 2 diabetes on alkuvaiheessa, sille on mahdollista panna kampoihin. Ajoissa tehtyjen elämäntapamuutosten seuraukset kantavat pitkälle tulevaisuuteen ja estävät lisäsairauksien tuloa. Diabetesta ei ehkä voi täysin estää, mutta siihen voi yleensä vaikuttaa, miten raskas hoidettava taudista tulee. 6DIABETEKSEN SYNTY TUNNETAAN HYVIN. TARUA. Diabeteksen syissä riittää jatkuvasti tutkittavaa. Vielä pari vuotta sitten ajateltiin, että diabeteksen perimmäisen syyn selville saaminen on aivan nurkan takana, mutta sairaus on osoittautunut odotettua monitahoisemmaksi. Ei ole yhtä diabeteksen syytä eikä myöskään yhtä diabetesta. Geenien lisäksi diabeteksen puhkeamiseen vaikuttavat ainakin elämäntavat, ympäristötekijät, mahdolliset muut sairaudet ja lääkitykset. 7DIABETESTA ON KAHTA TYYPPIÄ JA SILLÄ HYVÄ. TARUA. Ennen ajateltiin, että on tyypin 1 diabetes ja tyypin 2 diabetes. Nyt tiedetään, että on karkeasti ottaen viisi erilaista diabeteksen alaluokkaa, jotka kattavat noin 70 prosenttia tapauksista. Henkilöllä voi olla myös tyypin 1 ja tyypin 2 diabetes yhtä aikaa. Koska diabeteksen syyt ja ilmenemistapa ovat yksilölliset, sitä myös hoidetaan yksilöllisesti. Tämä herättää usein hämmennystä potilaissa, jotka vertailevat hoitoja keskenään. Hoito voi olla oikea, vaikka se on erilainen kuin naapurilla. 8TYYPIN 2 DIABETES EI VOI ALKAA YLLÄTTÄEN. OSITTAIN TOTTA. Tyypin 2 diabetes ei kehity yllättäen, mutta koska sitä ei välttämättä havaita heti, se voi päästä yllättämään. Keskimäärin diabetes todetaan siinä vaiheessa, kun haiman insuliinia tuottavista soluista jo puolet on poissa pelistä. Nämä solut voivat kuitenkin toipua ja elpyä. Verensokeri kannattaa mittauttaa säännöllisesti, jotta mahdollinen piilevä diabetes saadaan esiin. Diabeteksen alkuoireita ovat väsymys ja aivosumu, jotka usein pannaan esimerkiksi vaihdevuosien piikkiin. Jos tuntuu, ettei jaksa, kannattaa otattaa verikokeet, joissa mahdollinen diabetes tulee esiin. Diabetes on huomattavasti yleisempi väsymyksen syy kuin esimerkiksi kilpirauhasen vajaatoiminta. IRIS, VANTAA Minusta kaikessa pitää säilyttää kohtuullisuus eikä mitään pidä olla liikaa vaan vähän kaikkea. Pitää syödä ja nukkua hyvin sekä tehdä paljon puutarhatöitä. Joskus on tärkeää vain tuijottaa merelle. RINJA, HELSINKI Liikkuminen on minulle tärkeintä. Pitää olla tyytyväinen, että pääsee liikkumaan. Itse lenkkeilen, pyöräilen ja tanssin. Hyviin elämäntapoihin kuuluu myös monipuolinen ruokavalio. JEAN-MARC, UUSIKAUPUNKI Perheestäni huolehtiminen on päämääräni ja tärkein asia elämässäni. En osaa sanoa, mitkä ovat hyviä elämäntapoja. Ihmiset tykkäävät nautinnoista, joista yksi on viinin juominen. Nautinnot eivät ole aina terveellisiä tapoja.\n4 4 Oma PLUS 3/2015 TYYPIN 1 DIABEETIKOITA ON SUOMESSA NOIN , TYYPIN 2 DIABEETIKOITA NOIN LÄHDE DIABETESLIITTO HENKILÖLLÄ ON DIABETES, KUN HÄNEN VERENSOKERINSA ON 7 MMOL/L TAI ISOMPI. LÄHDE DIABETESLIITTO OLEN SURUMIELINEN IHMINEN, MUTTA MINULLA ON HYVÄ HUUMORINTAJU.\n5 Oma PLUS 3/ EUROOPASSA 1/3 DIABEETIKOISTA EI TIEDÄ, ETTÄ HEILLÄ ON DIABETES. KOKO MAAILMASSA VASTAAVA LUKU ON LÄHES 1/2. LÄHDE IDF 8,9 PROSENTILLA SUOMALAISISTA ON DIABETES. RUOTSIN LUKEMA ON 6,1 VIRON 7,7, SAKSAN 11,5 JA PORTUGALIN 13. LÄHDE IDF TEKSTI JOHANNA PELTO-TIMPERI KUVAT JANNE VIINANEN Syvien TUNTEIDEN Anneli Saaristo on DIIVA isoilla kirjaimilla. Hän on näyttävä, rohkea ja herkkä esiintyjä. Ei siis ihme, että tämä syvien tunteiden tulkki on vuosikymmenten ajan saanut ihailijoiltaan uskolliset aplodit. TULKKI Kun Anneli Saaristo poseeraa kuvaajalle Tampere-talon aulassa, kääntyvät talon konferenssivieraidenkin päät. Ilmassa on suurta draamaa, iloista naurua ja pikkutarkkaa työskentelyä. Helkkari, sehän meni hyvin, Saaristo hymyilee kuvaajalle, kun urakka on ohi. Molemmilla on hiki. Saaristolla on takanaan yli 40 vuotta kestänyt estraditaiteilijan ura laulajana ja näyttelijänä. Nyt hän on eläkkeellä, mutta esiintyy edelleen mielellään ja suunnittelee uusia produktioita. Seuraava konsertti on Keravalla 25. syyskuuta. Viime talvena Fredi ja Saaristo kiersivät yhdessä Suomea. Menneitä vuosia ja lauluja muistellut kaksikko sai hyvän vastaanoton yleisöltään. Vuoden kohokohta oli Aurinkobaletin kanssa toteutettu Viides taivas, jossa esitimme yhdessä Bandola Orkesterin kanssa argentiinalaisia tangoja. Se oli taiteellinen voitto ja yleisö- sekä arvostelumenestys. Esityksille on suunnitteilla jatkoa ensi vuonna. Saaristo toteaakin, että hänessä on latinotemperamenttia. Tämän voi allekirjoittaa taiteilijasta, jolla on poikkeuksellista draaman tajua. Saaristo tarttuu työhönsä aina intohimoisesti. Hän on saanut myös monia palkintoja antaumuksellisesta työstään. Esityksistäni kumpuavat rakkaus ja kuolema. Lavalla värinikin ovat musta ja punainen, Saaristo toteaa iloisesti mutta tosissaan. Traagisuutta Saariston esityksissä onkin esimerkiksi silloin, kun hän esittää Federico García Lorcan runoja. AINA OMA LINJA Saaristo on noudattanut omaa taiteellista linjaansa, eikä ole suostunut myönnytyksiin ja hittien tehtailuun. Tosin hittejäkin on syntynyt. Olen jääräpäinen ja haluan tehdä sellaisia kappaleita, joista itse pidän. Ehkä juuri tämän takia levyjeni tuottajat ovat usein vaihtuneet. Jos laulun sanat ja melodia puhuttelevat minua, uskon niiden koskettavan myös muita ihmisiä. Seulani läpi pääsevät ne kappaleet, joihin saa puhallettua hengen. Saaristolle itselleen ovat tärkeitä muuan muassa uran alkuajoilta kappaleet Alfonsina ja meri, Tyttö ja tanssiva karhu sekä Kuutamon poika. Hänet tunnetaan monista Euroviisu- ja Syksyn Sävel -esityksistä, kuten La Dolce Vita, Tyhjät sanat, Sä liian paljon vaadit ja Appelsiinipuita aavikkoon. La Dolce Vita nousi vuonna 1989 Euroviisujen seitsemänneksi. Saaristo laulaa keikoillaan usein suosittuja kappaleitaan, koska yleisö odottaa niitä. YLEISÖ ON TÄRKEIN Saaristolle visuaalisuus on merkittävä osa esiintymistä. Hänen mielestään naisena olemisessa ovatkin hienoa kauniit vaateet, meikki ja kampaus. Vaikka Tampereella ei ehkä Helsingissä voi kauppareissulle lähteä ilman meikkiä, ei Saaristo nouse lavalle varpusena. Hän kantaa ylpeänä uhkeat muotonsa. Pitäähän laulajalla olla kehossakin volyymia, hän naurahtaa, mutta toteaa samalla, että syksyllä alkaa laihdutuskuuri. Esiintymisasut ja -meikki kertovat osaltaan Saariston halusta palvella yleisöä ja paneutua jokaiseen keikkaan. t Anneli Saaristo on helposti innostuva ja räväkkä nainen, jolla on hersyvä huumorintaju. Olen diiva, mutten yhtään pelottava, hän naurahtaa.\n6 6 Oma PLUS 3/2015 p Anneli Saaristo tunnetaan koskettavista lauluista, joissa on usein tarina mukana. Hänen esityksissään on syvää tunnetta, voimaa ja herkkyyttä, joita yleisö rakastaa. ESITYKSISTÄNI KUMPUAVAT RAKKAUS JA KUOLEMA. t Syksyllä aloitan laihdutuskuurin. Aion tosissani ryhdistäytyä, Anneli Saaristo lupaa. PIKATESTI MITEN ASUT Tampereella, yksin omassa asunnossa. MIELIPUUHASI Sängyssä selällään makaaminen ja haaveilu. PAHEESI Paheita on paljon, mutta myönnän, että yksi on rasvainen ruoka. OLETKO AAMU- VAI ILTAIHMINEN Olen yöihminen. Nukun paljon päivällä ja valvon öisin. PARAS PAIKKA MAAILMASSA Kyllä se on oma sänky. MITEN RENTOUDUT Tähän sopii kysymyksen 2 vastaus. MIKÄ NAISENA OLEMISESSA ON PARASTA Kauniit vaatteet, kengät ja laukut ja kaikki muu kaunis turhuus. KÄYTKÖ USEIN KONSERTEISSA TAI TEATTERISSA Käyn, mutta valikoidusti. Täällä Tampere-talossa oli viimeksi katsomassa Nabuccoa. MILLAISEN LAULUN/PRODUKTION HALUAISIT TEHDÄ JA KENEN KANSSA Haluan tehdä levyn ihanista ikivihreistä kappaleista, kuten Sataman valot, ison orkesterin säestämänä. Olisi hienoa myös päästä Pepe Willbergin kanssa konserttikiertueelle. Pepe on samanlainen oman tiensä kulkija kuin minäkin. PIDÄTKÖ SYKSYSTÄ Rakastan syksyä. Se on paras vuodenaika. Rakastan syksyn värejä ja kirpeää ilmaa. Inhoan kuumuutta. Syksyllä ihmiset tulevat ulos kesäkoloistaan, ja alkavat elää toisenlaista elämää. Minulla vuoden kierto alkaa syksystä. Tässä työssä yleisön kunnioittaminen on kaiken perusta. Vaistoan yleisön tunnelman jo puheensorinasta ennen esityksen alkua. Kun ensimmäisten aplodien kannustamana nousee lavalle, aavistaa tunnelmasta jo paljon. Se on pelottava ja kiehtova hetki. Joka kerta yleisö pitää vietellä, ja aina nousee esiin ajatus: pystynkö lumoamaan ihmiset. Siitä se lähtee. Tätä työtä tehdään yleisön vuoksi. Saaristo kertoo yhteyden yleisöön olevan paras asia työssä. Se, että voi innostaa, naurattaa, itkettää ja lohduttaa esiintymisellään. Se sykähdyttää ja kiehtoo myös laulajaa. Esiintymisen jälkeen on aina tyhjä olo. TÖITÄ ELÄKKEELLÄKIN Saaristo ei halua kutsua itseään tähdeksi, koska huipulla pysyminen on ainaista taistelua. Hän toteaa olevansa vuorella, jota voi aina kavuta ylöspäin. Haluan olla mieluummin taiteilija kuin tähti. Vaikka Saariston keikkakalenteri ei enää täyty aktiivivuosien vauhdilla, on hänen mielestään hienoa, että eläkkeelläkin voi tehdä töitä. Minulla on muun muassa puolikas taiteilijaeläke, ja sillä saan hoidettua osan arjen menoista, kun asuntokin on oma. Minulla ei ole autoa eikä mökkiä, ja elän vaatimattomasti. Esiintymisistä saadut tulot ovat sitten mukavaa ekstraa. Saaristo on aina haaveillut, että tekisi levyn, johon olisi koottu hänelle itselleen tärkeitä kappaleita, evergreenejä, joita sinfoniaorkesteri säestäisi. Markku Johanssonilla on jo koottunakin tällaisia sovituksia. Olen realisti ja tiedän, että levyn tekeminen on nykyään vaikeaa, koska tunnetumpien artistienkaan levyt eivät myy. Olen iloinen ja tyytyväinen uraani, ja uskon, että minulla on vielä annettavaa yleisölleni. Esiinnyn mielelläni ja olen siinä hyvä, Saaristo sanoo napakasti ja nauraa taas hersyvästi kommenttinsa päälle. LIIAN HUOLETON Huumori ja innostuva elämänasenne ovat niitä voimavaroja, joilla Saaristo on pyrkinyt taltuttamaan arjen suruja ja myös kuusi vuotta sitten havaittua tyypin 2 diabetesta. Tiedän, ettei tämä enää riitä. Olen ollut ihan liian huoleton, koska diabetes on vakava sairaus. Olen surumielinen ihminen, mutta minulla on hyvä huumorintaju. Sen avulla tajuan elämän naurettavuuden ja hulluuden. Se auttaa kestämään. Diabetekseeni suhtautumisessa on paljon samaa, en ole osannut ottaa sitä tarpeeksi vakavasti, Saaristo miettii. TABLETIT RIITTÄVÄT Saaristolla on perinnöllinen taipumus aikuisiän sokeritaudin puhkeamiseen. Hänen pikkuveljensä menehtyi lapsuusiän diabeteksen oheissairauksiin. Toinen veli on diabeteslääkäri, joka patistaa siskoaan tarttumaan toimeen, liikkumaan enemmän ja syömään terveellisemmin. Saaristo toteaa, että hänen on aina ollut vaikea tehdä elämänmuutoksia hyvä ruoka maistuu ja herkkuja voi syödä lohdutukseksi. Aina myös löytyy jokin syy, miksi lenkille ei tarvitse lähteä. Diabetes havaittiin Elämä pelissä -ohjelman laboratoriokokeissa. Tiesin itse jo ennen tuloksia, että arvoni ovat nousseet. Onneksi en vielä ole tarvinnut insuliinipiikkejä, vaan tabletit ovat riittäneet. Saaristo tietää diabetekseen liittyvät komplikaatiot eli käsien, jalkojen ja silmien ongelmat, ja tiedostaa niiden vakavuuden. Hän pelkää esimerkiksi näön huonontumista. Nyt täytyy myöntää, että olen liian lihavassa kunnossa. Olen ikuinen laihduttaja, mutta syksyn alkaessa minulla on ohjelmassa myös painon pudottaminen. Syksy on minulle aktiivisuuden aikaa. Toivon, että nyt onnistun.\n7 Oma PLUS 3/ TUOTEUUTISET Samina -12 kg! KOONNEET TATU JOHANSSON JA MAIJA RAUHA KUVAT VALMISTAJAT/MARKKINOIJAT HERKÄN IHON HOITO alkaa puhdistuksesta HERKÄN, ERITTÄIN REAGOIVAN ja ärtyneen ihon hoidossa oikeanlainen puhdistustuote on yhtä tärkeä kuin ihonhoitovoiteet. Eucerin HyperSensitive Cleansing Milk on uusi herkän ihon puhdistus emulsio, jonka aktiivinen ainesosa SymSitive helpottaa välittömästi kutinaa ja kiristävyyden tunnetta. Se sisältää myös tehokkaasti kosteuttavaa Argininea. Riittoisa emulsio on mieto, hajusteeton, väriaineeton ja säilöntäaineeton. Se on ihotauti ja silmälääkärin testaama, ja sen on todettu olevan hyvin siedetty. Kaksoisventtiilillä varustettu pakkaus estää ilman ja mikrobien pääsyn pakkaukseen. Sitä on kätevä käyttää annostelevan pumppumekanismin ansiosta. Pakkauskoko: 100 ml Markkinoija: Beiersdorf Vähentää ravinnon rasvojen imeytymistä jopa 28 prosentilla 1 Hillitsee ruokahalua 2 Tasapainottaa vatsan toimintaa 3 Euroopan myydyin painonhallinnan tuote 4 Lue pakkausseloste ennen käyttöä, suositellaan yli 18-vuotiaille. MAITOHAPPOBAKTEERIT elävinä perille asti UUDET DUOLAC-MAITOHAPPOBAKTEERIVALMISTEET sisältävät eläviä bakteereja, jotka pääsevät patentoidun kaksoissuojauksen ansiosta elävinä perille oikeaan paikkaan suolistossa. Polysakkaridisuojaus suojaa tuotteita kosteudelta, kuumuudelta ja mekaaniselta rasitukselta valmistuksen, kuljetuksen ja varastoinnin yhteydessä. Polysakkaridisuo jaus liukenee mahassa. Peptidisuojaus suojaa valmisteita ruoansulatuskanavan vaihtelevien ph pitoisuuksien sekä vatsa ja sappinesteiden vaikutukselta. Duolacin maitohappobakteerit säilyvät ruoansulatuskanavassa jopa sata kertaa paremmin kuin suojaamattomat. Duolac tuotesarjan maitohappobakteerikannat on räätälöity kuhunkin käyttötarpeeseen sopivaksi. Lapsille on oma tuote, sillä lasten elimistössä on eri maitohappobakteerikantoja kuin aikuisilla. Lasten suolisto myös joutuu usein toisenlaiselle koetukselle kuin aikuisten, koska esimerkiksi kädet käyvät usein suussa ja tuovat mukanaan mitä milloinkin. Sarjassa on lisäksi oma tuote aikuisille päivittäiseen käyttöön, antibioottikuurin aikana käytettäväksi, ripulioireiden yhteydessä käytettäväksi sekä matkakäyttöön. Duolac valmisteiden useat maitohappobakteerikannat mahdollistavat bakteerien vaikutuksen koko suolistossa. Grube et al. A natural fiber complex reduces body weight in the overweight and obese: a double-blind, randomized, placebo-controlled study. Journal of Obesity 21, 2013; InQpharm - A natural fibre complex increases faecal fat excretion: a double-blind, randomized, placebo-controlled, crossover clinical investigation, Berlin, Germany. 2 Weight maintenance in Caucasian adults: Safety and efficacy of IQP- G-002AS over 24 weeks Berlin, Germany. 3 Torsdottir et al. Dietary guar gum effects on postprandial blood glucose, insulin and hydroxyproline in humans. The Journal of nutrition. J Nutr Dec;119(12): Internal Calculations based on IMS Midas Quantum data, June Omega Pharma / ACO Pharma Oy PL 92, Espoo Puh Pakkaukset: Duolac Daily Vitality 30 kaps, Duolac Normal Immune ja Daily Kids 30 purutabl, Duolac Stop 6 tabl, Duolac Travel 2 in 1 8 tai 30 purutabl. Markkinoija: Sandoz Uusi perusvoide PARKKIINTUNEELLE IHOLLE ORIONIN UUSI PERUSVOIDE Carbalan sisältää viisi prosenttia karbamidia eli ureaa sekä runsaasti glyserolia. Voide levittyy helposti ja imeytyy nopeasti. Hajustamaton tuote sopii normaalille, kuivalle ja atooppiselle iholle. Karbamidivoide kosteuttaa tehokkaasti ja pehmentää ihoa, muttei tunnu erityisen rasvaiselta. Se myös lieventää kuivan ihon kutinaa. Voidetta suositellaan myös erittäin kuivasta, parkkiintuneesta ihosta kärsiville. Pakkaus: 200 g Markkinoija: Orion Pharma Kahvin makuinen valmiste MUISTIN TUEKSI SOUVENAID ON kliininen ravintovalmiste varhaisen Alzheimerin taudin ruokavaliohoitoon. Mansikan ja vaniljan makuisten juomien rinnalle on nyt tullut kahvin makuinen Souvenaid. Valmisteen ravintoainekoostumus tukee synapsien muodostusta, ja sen on todettu parantavan varhaista Alzheimerin tautia sairastavien muistia. Se on tarkoitettu käytettäväksi terveydenhuollon henkilöstön ohjauksessa. Annostus on yksi pullollinen vuorokaudessa. Pakkauskoko: 4 x 125 ml Markkinoija: Nutricia Medical Helpotusta VÄSYVILLE JALOILLE SCHOLLIN UUDET Gel Active -pohjalliset pehmentävät ja tukevat joka askelta. Jokapäiväiseen käyttöön tarkoitettujen pohjallisten pehmeämpi geeli vaimentaa iskuja siellä, mihin ne eniten kohdistuvat, ja jämäkämpi geeli tukee jalan kaarta. Ne sopivat jopa juhlakenkiin. Työkäyttöön suunnitelluissa pohjallisissa on pehmentävää vaahtoa päkiän alla, kohotettu vaahtotuki, joka tukee jalan kaarta sekä geeliä, joka tukee kantaa ja vaimentaa iskuja kantapään alueella. Niissä on myös viilentävät venttiilit. Näillä pohjallisilla jaksaa seistä koko päivän. Naisille ja miehille on omat Gel Active malllit. Geelipohjalliset leikataan sopivan kokoisiksi ja asetetaan kengän nykyisten pohjallisten päälle. Pakkauskoko: yhdet pohjalliset Markkinoija: Scholl\n8 8 Oma PLUS 3/2015 OMENAVATSA on hälytysmerkki TEKSTI PIRKKO SOININEN KUVA DREAMSTIME Metabolinen oireyhtymä, MBO, on salakavala sairaus, sillä se ei anna tuntuvia oireita. Jos MBO:ta ei hoideta, se altistaa valtimotaudille ja kakkostyypin diabetekselle. Elämäntaparemontilla oireyhtymä voi hävitä tai ainakin lievittyä. p Professori Timo Strandberg on ollut mukana tutkijana useissa kansainvälisissä hoitotutkimuksissa, jotka ovat liittyneet valtimotautien riskitekijöiden ehkäisyyn ja hoitoon. Metabolinen oireyhtymä eli MBO on kolmanneksi yleisin suomalaisten aikuisten kroonisista sairauksista. Aineenvaihduntaan liittyvä oireyhtymä tarkoittaa tilaa, jossa samalla henkilöllä on useita terveyttä uhkaavia häiriöitä yhtä aikaa. Keskeinen piirre on keskivartalolihavuus. Suomessa asiantuntijat ovat pitkään kiistelleet MBO:n olemassaolosta. Muistan väittelyn muutaman vuoden takaa, jossa minä perustelin, että MBO on diagnosoitavissa oleva riskikasauma ja kollegani väitti, ettei oireyhtymää itsenäisenä ole olemassakaan, naurahtaa Helsingin ja Oulun yliopiston geriat rian professori Timo Strandberg. Jos MBO:ta ei hoideta, se altistaa hitaasti, mutta varmasti valtimotaudille tai aikuistyypin diabetekselle. Tai pahimmassa tapauksessa kummallekin. Mitä enemmän ihmisen paino nousee keski-ikään mennessä, sitä suurempi riski hänellä on sairastua MBO:hon ja diabetekseen, toteaa Strandberg. TESTEILLÄ TOTUUS Jos sairastunut on valmis elämäntaparemonttiin, oireyhtymän merkit hyvinkin korjaan- tuvat. Mitä aikaisemmin oireyhtymä siis todetaan, sitä parempi. Tilanteeseen tulisi puuttua heti, sillä jos oireita ei hoideta lainkaan, potilas ihan varmasti ajan kanssa sairastuu diabetekseen ja valtimotautiin. Tällöin hänellä on jo suuri riski saada sydänkohtaus tai aivohalvaus. Vaikka metabolinen oireyhtymä hiipii ihmisen kintereillä mahdollisesti vuosikausia, ei se kuitenkaan ihan varoittamatta tule. Yksi varma hälytysmerkki on pyöreä omenavatsa. Se kertoo siitä, että vatsaonteloon on muodostunut hälyttävä määrä rasvaa. Sairastuneet eivät välttämättä edes huomaa oireyhtymän merkkejä, ennen kuin laboratoriotestit paljastavat totuuden. Laboratoriotuloksissa metabolisesta oireyhtymästä voivat kertoa veren kohonnut triglyseridipitoisuus, heikentynyt glukoosinsieto (todetaan sokerirasituksella) kohonnut verenpaine ja vähäinen hyvä kolesteroli. Paha kolesteroli voi olla vaihtelevasti koholla. INSULIINIRESISTENSSI? Metabolisessa oireyhtymässä veren sokeripitoisuus nousee. Liika sokeri veressä vahingoittaa verisuonia yhdessä rasva-aineevaihdunnan häiriön ja kohonneen verenpaineen kanssa. Kun terve ihminen syö, veren sokeripitoisuus kasvaa. Insuliini on haiman tuottama hormoni, jonka tehtävä on siirtää veressä oleva sokeri elimistön polttoaineeksi, suoraan soluihin. Keho saa siis energiansa syödystä ravinnosta, eikä ravinto varastoidu rasvaksi. Metabolisessa oireyhtymässä järjestelmä häiriintyy. Solut ovat muuttumassa vastustuskykyisiksi eli resistenteiksi insuliinille, joten insuliini ei saa enää sokeria perille soluihin. Ylimääräinen sokeri jää kiertämään vereen. Haima alkaa tuottaa insuliinia täydellä teholla laskeakseen verensokeria, mutta epäonnistuu ja väsyy. Lopulta insuliinintuotanto heikentyy ja ihminen sairastuu kakkostyypin diabetekseen. Tilaan liittyy myös rasva-aineenvaihdunnan häiriö, joka kerryttää rasvaa sisäelimiin aiheuttaen omenavatsan ja muun muassa rasvamaksan. Kierre voidaan katkaista terveellisellä ruokavaliolla, painon pudotuksella ja liikunnalla. Kun ihminen laihtuu, insuliinituotanto korjaantuu. Myös lihasten kasvattaminen korjaa tilanteen, sillä lihakset polttavat tehokkaammin energiaa. Kun elimistö polttaa ravintona nautitun energian, se ei enää kerry omenavatsaksi vyötärönseudulle. MONI ASIA VAIKUTTAA Miksi metabolinen oireyhtymä sitten kehittyy? Syitä on lihomisen lisäksi monia. Nykyään puhutaan paljon myös suolistobakteerien osuudesta taudin syntyyn. Strandberg ei kuitenkaan syyttäisi pelkästään niitä. Tässä on se ongelma, että ihmiset alkavat ajatella, että geenit ja bakteerit aiheuttavat sairauden joka tapauksessa, joten mitään ei ole tehtävissä. Tämähän ei pidä paikkaansa, vaan elämäntapamuutoksilla ja lääkityksellä MBO:ta voidaan hoitaa tehokkaasti ja siten, ettei se pääse kehittymään valtimosairaudeksi. Kohonnut veren hyytymisalttius on MBO:n oire, samoin pulssi on sairastuneilla yleensä normaalia korkeampi. MBO:hon liittyy myös elimistön tulehdustila, jossa rasvakudokset tulehtuvat kroonisesti. Kun vatsaonteloon kertyy paljon rasvaa, rasvakudoksessa puhkeaa tulehdus. Tulehdusreaktio vaimenee sitä mukaa kuin rasvakudos vähenee. Myös stressin ja metabolisen oireyhtymän välillä on havaittu yhteys. Stressihormonit heikentävät nimittäin insuliinin vaikutusta, jolloin maksa aloittaa sokerin tuotannon ja veren sokeripitoisuus kasvaa. Tämä ei haittaa, jos stressireaktio on väliaikainen, mutta pitkään jatkuneessa stressissä veren sokeripitoisuus pysyy koko ajan korkealla altistaen diabeteksen synnylle. Pitkäaikainen stressi voi myös kiihdyttää lihomista. Myös unen määrällä on merkitystä. Lyhyt yöuni nimittäin lihottaa. p Pyöreä vatsa kielii sisäelinten ympärille kertyneestä rasvasta, joka on metabolisen oireyhtymän ja sitä kautta diabeteksen sekä sydän- ja verisuonitautien riskitekijä. LÄSKIN SIJASTA LIHASTA Elämäntaparemontti on tärkein MBO:n hoitokeino. MBO:hon ei ole tullut mullistavia hoitoja, vaan hoitoresepti on vanha ja yksinkertainen: paino on pidettävä kurissa ja on syötävä terveellistä, sydänystävällistä ruokaa. Arkiliikuntaa kannattaa lisätä. Se käy useimmilta kuin huomaamatta, kunhan päättää. Jätä auto kotiin, nouse portaita hissin tai liukuportaiden sijasta. Myös alkoholin käyttö olisi pidettävä kohtuullisena Tärkeää olisi kiinnittää huomiota myös rasvakudoksen ja lihasten suhteeseen. Vaikka vaaka näyttäisi, että ylipainoa on kertynyt, ei ongelmaa ole, jos suurin osa kiloista on silkkaa lihasta. Kehon rasvakoostumuksen mittaus kertoo, mikä rasvakudosten ja lihasten suhde on. Jos ylipainoa on tullut jo reilusti, liikkuminen kannattaa aloittaa varovasti. Rauhallinen kävelylenkki, uinti ja pyöräily ovat hyviä lajeja nivelille. Kuntosalille voi hakeutua kasvattamaan lihasmassaa. Lihasmassan kasvattaminen on perusteltua, sillä isot lihakset kuluttavat enemmän energiaa kuin pienet. Mitään yhtä autuaaksi tekevää lääkettä MBO:hon ei ole, vaan jokaista oiretta hoidetaan erikseen. Kohonneita kolesterolia, verenpainetta ja sokeriarvoja voidaan hoitaa kaikkia erikseen lääkityksellä, mutta vaikka lääkitys aloitetaankin, tärkeimmät hoitomuodot ovat painonpudotus ja liikunta, tiivistää Timo Strandberg. TÄSTÄ TUNNISTAT metabolisen oireyhtymän Keskivartalolihavuus: naisen vyötärönympärys yli 80 senttiä, miehen yli 94 senttiä. LISÄKSI VÄHINTÄÄN KAKSI SEURAAVISTA HÄIRIÖISTÄ: Kohonnut veren triglyseridipitoisuus: yli 1,7 mmol/l. Liian alhainen hyvä HDL-kolesteroli: naisilla alle 1,29 mmol/l, miehillä alle 1,03 mmol/l. Sokeria on veressä liikaa eli kohonnut veren glukoosipitoisuuden paastoarvo: vähintään 5,6 mmol/l. Kohonnut verenpaine: vähintään 130/85 mmhg.\n9 Oma PLUS 3/ Ainutlaatuinen uutuus nivelille Raikas sitruunanmakuinen Apteekkarin Glukosamiinipore nivelongelmaisille, aktiivisille liikkujille, ikääntyville ja kuormittavaa työtä tekeville. Yksi poretabletti päivässä. Sisältää glukosamiinia, kondroitiinisulfaattia ja C-vitamiinia. Markkinoija: Oriola Oy\n10 10 Oma PLUS 3/2015 Lemmikin diabetesta voidaan hoitaa insuliinilla ja ruokavaliolla. Insuliinipistos annetaan yleensä kotona kissan niskanahkaan kätevällä insuliinikynällä. LEMMIKIN DIABETESTA voi hoitaa TEKSTI JOHANNA PELTO-TIMPERI KUVAT DREAMSTIME JA MINNA RINKINEN Diabetes on vanhenevien ja ylipainoisten lemmikkien vaiva. Myös eläinten diabeteksen hoidon kulmakivet ovat ruokavalio ja lääkitys. Sairastuneet karvakuonot voivat hyvällä hoidolla elää normaalia elämää. DIABETES ON MELKO YLEINEN VAIVA KISSOILLA JA KOIRILLA, JA SIIHEN VOI SAIRASTUA RODUSTA RIIPPUMATTA. p Minna Rinkinen kertoo diabeteksen vaivaavan yleensä vanhenevia lemmikkejä. Varsinkin kissoilla sairautta voi ehkäistä varomalla liikakilojen kertymistä. ETL, dosentti Minna Rinkinen Univet Tammistosta korostaa, että eläinten diabetesta voi ja kannattaa hoitaa. Diabetes on etenkin kissoilla elintasosairaus eli ylipaino ja vähäinen fyysinen aktiivisuus altistavat siihen sairastumiseen. Vastaavasti elämäntaparemontin myötä kissa saattaa parantua. Diabetes on melko yleinen vaiva kissoilla ja koirilla, ja siihen voi sairastua rodusta riippumatta. Yleisintä se on vanhe- nevilla lemmikeillä; koirat sairastuvat usein kahdeksanvuotiaina ja kissat kymmenen vuoden iässä. Sairaudessa on erilaisia vaikeusasteita. Koirilla diabetesta tavataan eniten leikkaamattomilla, vanhemmilla nartuilla. Nartun sterilointi pienentää sairastumisen riskiä. Kissoilla suurimmat uhat ovat ylipaino ja liikkumattomuus, joten kissa kannattaa pitää hoikkana ja aktiivisena. Kissoista sairastuvat yleisimmin sisätiloissa elävät leikatut urokset, Rinkinen toteaa. Suurin osa eläinlääkärin vastaanotolla käyvistä diabetespotilaista on koiria ja kissoja, mutta hamstereillakin on tavattu diabetesta. TYYPILLISET OIREET Diabeteksen tyypillisimmät oireet ovat lisääntynyt juominen ja virtsaaminen. Toisinaan eläimen ruokahalu on hyvä, mutta silti se laihtuu. Laihtuminen johtuu insuliinin puutteesta aiheutuvasta aineenvaihduntahäiriöstä. Toiset eläimet ovat tavanomaista väsyneempiä. Koirilla sairaus saattaa ilmetä myös näön heikkenemisenä. Esimerkiksi monille koirille kehittyy sairaudesta harmaakaihi. Jos sairaus pääsee etenemään ilman hoitoa, voi seurauksena olla ketoasidoosi eli happomyrkytys, joka syntyy insuliinin puutteesta tai elimistön kyvyttömyydestä hyväksikäyttää sitä. Sen oireet voivat olla hyvin voimakkaat, kuten pahoinvointia, apaattisuutta, syömättömyyttä ja juomattomuutta. Ketoasidoosi voi olla eläimelle hengenvaarallinen tila, Rinkinen sanoo. Rinkisen mukaan suurin osa lemmikkien omistajista tunnistaa oireet ja osaa tuoda lemmikkinsä ajoissa tutkimuksiin. Ajoissa hoitoon tuleminen on tärkeää, koska hoitamattomana sairaus voi johtaa lemmikin kuolemaan. Hoidon onnistuminen vaatii lemmikin omistajalta sitoutumista päivittäiseen hoitoon. NÄIN TODETAAN Diabetes diagnosoidaan verija virtsanäytteiden perusteella. Monissa muissakin sairauksissa on samantyyppisiä oireita, mutta tutkimusten avulla diabetes on yleensä helppo varmentaa. Verikokeissa nähdään epänormaalien verensokeriarvojen lisäksi esimerkiksi kohonneita maksa-arvoja. Verensokerin liiallinen lasku voi aiheuttaa myös eläimillä hypoglykemian, jolloin aivot eivät saa riittävästi glukoosia. Jos lemmikillä on hypoglykemia, se on heikkona, hoipertelee, tärisee ja mahdollisesti kouristelee. Ihmisten tapaan myös eläimelle voi tässä tilassa antaa hunajaa tai rypälesokeria, joka nostaa verensokerin nopeasti. Jos eläin on tajuton, ei sitä saa yrittää syöttää tai juottaa, vaan on otettava välittömästi yhteys eläinlääkäriin. HYVÄ ENNUSTE Diabetesta voidaan hoitaa insuliinipistoksilla, ruokavaliolla ja liikunnalla. Ruokavaliosta on hyvä keskustella hoitavan eläinlääkärin kanssa. Tarvittaessa narttukoira steriloidaan ja ylipainoinen kissa laihdutetaan. Diabeteksen taustalla voi olla jokin muu sairaus, joka pyritään selvittämään, tai lääkitys, joka voidaan joutua lopettamaan. Lääkehoitona ovat insuliinipistokset. Poikkeustapauksissa kissoilla voidaan kokeilla tablettihoitoa, mutta sen teho ei ole kovin hyvä. Insuliinipistokset annetaan kotona säännöllisesti. Insuliinihoidon tavoitteena on saada oireet loppumaan, jolloin arki palautuu lähes ennalleen. Insuliinin tarve on yksilöllinen, joten eläinlääkäri suunnittelee parhaiten sopivan hoidon ja insuliinin annostuksen. Insuliinin määrä sovitetaan ruokavalioon. Eläinlääkäri myös opastaa lemmikin omistajaa insuliinikynän käytössä. Lääkehoidon alkaessa sokeriarvoja seurataan päivittäin mieluusti verensokeria kotimittarilla mittaamalla. Joissakin tapauksissa voidaan mitata myös virtsan sokeria testiliuskoilla. Diabeteksen ennuste on useimmilla eläinpotilailla ihan hyvä. Kissat saattavat Rinkisen mukaan hyvällä hoidolla parantua samaan tapaan kuin ihmiset tyypin 2 diabeteksesta. Koirilla sairaus on tavallisesti elinikäinen ja vaatii säännöllistä hoitoa. Koirien diabeteksen syynä on usein haiman vajaatoiminta, jolloin insuliinia pitää antaa loppuiän ajan. Hyvällä hoidolla koira voi elää normaalia elämää usean vuoden ajan. Lemmikin diabeteksen OIREET: Runsas juominen Tihentynyt ja runsas virtsaaminen Lisääntynyt ruokahalu Laihtuminen, normaalista ruokailusta huolimatta Turkin huono kunto Väsymys Näön heikkeneminen (harmaakaihi koirilla).\n11 Oma PLUS 3/ UUTISIA ELÄINMAAILMASTA KOONNUT JOHANNA PELTO-TIMPERI KUVAT DREAMSTIME Kolme uutta KOIRAROTUA KANSAINVÄLINEN KOIRANJALOSTUSLIITTO FCI on hyväksynyt kolme uutta rotua. Rodut ovat karpaattienkoira, romanianpaimenkoira ja taiwaninkoira. Asiasta päätettiin FCI:n yleiskokouksessa kesäkuussa Italiassa. Karpaattienkoira ja romanianpaimenkoira kuuluvat FCI:n ryhmään 1 eli lammas ja karjakoiriin ja taiwaninkoira ryhmään 5 eli pystykorviin ja alkukantaisiinkoiriin. www. kennelliitto.fi Hae vuoden 2015 SANKARIKISSAN ARVOA SUOMEN KISSALIITTO RY myöntää vuosittain Sankarikissan arvonimiä kissoille, jotka ovat vaikuttaneet merkittävästi siihen, että ihmishenkiä on pelastunut tai vakavilta sairaustapauksilta on vältytty. Kissa voi saada kunniamaininnan myös muista sankariteoista. Sankarikissa voi olla rotukissa tai kotikissa. Nyt on käynnissä vuoden 2015 Sankarikissa nimityksen hakuaika. Hakemus tulee toimittaa mennessä kissaliittoon. Kissaliiton wwwsivuilta löytyy myös tarinoita Sankarikissojen urotöistä. PUNKKITORJUNTA jatkuu syksyllä PUUTIAISIA ELI PUNKKEJA esiintyy lähes koko Suomessa. Keväällä alkanut punkkikausi jatkuu myöhäiseen syksyyn. Koirat ja kissat kannattaa suojata hyvin, koska punkit saattavat levittää tauteja eläinten kautta myös ihmisiin. Punkkeja voi häätää lemmikin iholle levitetyllä paikallisvaleluliuoksella ja suihkeella sekä lääkkeellisillä punkkipannoilla. Uutena torjuntamuotona on koirille tarjolla punkkilääke, joka otetaan tablettina suun kautta. Reseptillä saatavat punkkitabletit osoittautuivat kesän aikana suosituiksi, koska ne tappavat kerta annoksella punkkeja kolmen kuukauden ajan. 6/2015 Muista pitää huolta itsestäsi ja riittävästä B12-vitamiinin saannista. Itsehoitolääke B12-vitamiinin puutteen ennaltaehkäisyyn ja hoitoon. Vain apteekista. Betolvex 1 mg (syanokobalamiini) kalvopäällysteiset tabletit on tarkoitettu B12-vitamiinin puutoksen ehkäisyyn ja hoitoon. Puutostiloissa puutoksen syy tulee selvittää ennen hoidon aloitusta. Aikuisilla aloitusannos on 2-4 tablettia vuorokaudessa. Ylläpitoannos on 1 tabletti vuorokaudessa. Voidaan käyttää raskauden ja imetyksen aikana. Tutustu huolellisesti pakkausselosteeseen ennen valmisteen käyttöä. Betolvex tabletit saatavissa apteekista ilman reseptiä. Itsehoitolääke. Lisätietoja: Actavis Oy. OmaPlus_Betolvex_125x176.indd 1 02/07/15 13:23 LEMMIKKI- MESSUT marraskuussa UUSI LASTENKIRJA Korkeasaaresta RUNSAASTI VALOKUVIA JA PIIRROSKUVIA sisältävä Päivä Korkeasaaressa kirja (Tammi 2015) on riemukas ja opettavainen matka eläintarhan elämään. Kirjassa tehdään retki Korkeasaareen ja kerrotaan, mistä eläimet tulevat eläintarhaan, mitä eläimet syövät ja miten niitä hoidetaan. Vastauksia löytyy myös lapsia askarruttaviin kysymyksiin, kuten nukkuvatko eläintarhankin karhut talviunta ja miksi kamelilla on kyttyrät. Samalla tavataan suosittuja ja erikoisia Korkeasaaren asukkaita aina isoista kissoista apinoihin ja tropiikin lintuihin asti. MEIDÄN VIIKONLOPPU -MESSUTAPAHTUMASSA marraskuuta voi tutustua lemmikkieläimiin ja muihin kotieläimiin, kun karvakuonot ovat pääroolissa Lemmikissä ja ELMA messuilla. Samaan aikaan Helsingin Messukeskuksessa järjestetään myös muun muassa Metsämessut. Messujen lemmikkilavalla on rotuesittelyjä ja tietoiskuja. Paikalla on myös koiria, joita saa silittää. Gefilus Tipat+D3 perheen pienimmille Gefilus Tipat+D3 valmiste vahvistaa pienen lapsen vastustuskykyä turvaamalla riittävän päivittäisen D-vitamiinin saannin. Päiväannos 5 tippaa sisältää 10 µg D3-vitamiinia. Lisäksi valmiste sisältää maailman tutkituinta, Lactobasillus rhamnosus GG maitohappobakteeria. Gefilus Apteekkarin Osta Gefilus Apteekkarin Tipat+D3, saat lahjaksi suloisen pipon pienokaiselle! Rajoitettu erä. Tipat+D3 on riittoisa tuplapakkaus, josta riittää 50 päiväannokseen. Vain apteekeista. TIPAT ON VALMISTETTU SUOMESSA. Markkinoija: Oriola Oy, PL 8, Espoo. Gefilus ja LGG ovat Valio Oy:n rekisteröimiä tavaramerkkejä.\n12 14 Oma PLUS 3/2015 JOS JALAN HAAVA EI OTA PARANTUAKSEEN, ON HAKEUDUTTAVA HOITOON. Tavoitteena 10 TERVETTÄ VARVASTA TEKSTI MATLEENA MERTA KUVA DREAMSTIME Diabeetikoiden jalat ovat muita alttiimpia tulehduksille ja vammoille, ja heille suositellaan säännöllisiä käyntejä jalkaterapeutin luona. Mitä siellä tapahtuu? Jalkavammoille altistavat esimerkiksi vääränlaiset kengät ja jalkojen puutteellinen hoito. Diabetekseen voi liittyä myös lisäsairauksia, kuten hermosto-, verisuoni- ja sidekudosmuutoksia, jotka ilmenevät nimenomaan jaloissa, kertoo jalkaterapeutti Katja Toivonen Kirkkonummen terveyskeskuksesta. Neuropatiaa, eli diabeteksen aiheuttamia hermovaurioita, esiintyy prosentilla diabeetikoista. Kun jalkojen tuntoaisti heikkenee hermovaurion takia, ihminen ei tunne esimerkiksi sopimattomien kenkien ai- heuttamia hiertymiä tai jalkoihin tulleita kovettumia. Pahimmillaan hiertymät tai kovettumat pääsevät tulehtumaan ennen kuin niitä edes huomataan. Puutteellisesta jalkojen hoidosta ja neuropatiasta aiheutuneet tulehdukset ovatkin Toivosen mukaan diabeetikoiden yleisimpiä jalkaongelmia. Riskitekijöitä ovat myös diabeteksen pitkä kesto, nefropatia eli diabetekseen liittyvä munuaissairaus sekä iskemia, joka tarkoittaa veren tai hapen paikallista puutetta kudoksessa. Myös asentovirheet ja tupakointi altistavat jalkojen ongelmille, hän luettelee. RIPEÄSTI HOITOON Diabeetikon tulisi tutkia jalkansa omatoimisesti päivittäin. Jokaiselle diabeetikolle tehdään riskiluokitus lääkärin tai jalkaterapeutin vastaanotolla. Tämän perusteella määritellään, kuinka usein jalkaterapeutin vastaanotolla tulee käydä. Riskiluokat ovat 0 3. Mitä korkeampi riskiluokka, sitä useammin pitäisi käydä jalkahoidossa. Kunnat ja kaupungit tarjoavat diabeetikoille hoitoa vaihtelevasti, ja monet joutuvatkin käyttämään yksityisiä palveluja. Hoitoon tulisi hakeutua aina, kun huomaa jaloissaan ongelmia, Toivonen neuvoo. Jalkaterapeutti tutkii alaraajojen tilanteen kokonaisvaltaisesti. Vastaanotolla hoidetaan jalkojen virheasentoja sekä ihoja kynsimuutoksia, kuten sisään kasvaneita kynsiä. Jalkaterapeutti poistaa kovettumia ja antaa ohjeita itsenäiseen jalkojen hoitoon. Omahoitoon kuuluvat esimerkiksi ihonhoito, sopivien kenkien valinta sekä jalkavoimistelu ohjattujen liikkeiden avulla. Teemme myös itse mahdollisuuksien mukaan apuvälineitä jalkojen hoitoon. Elementtipohjallisilla ohjataan jalkaterien asentoa, jotta paino jakaantuisi jalalle oikein. Silikonista valmistetuilla varvasortooseilla oikaistaan ja suojataan vaivaisenluita ja vasaravarpaita, jalkaterapeutti selittää. Verenkiertoon liittyvissä ongelmissa tulisi kääntyä jalkaterapeutin sijasta lääkärin puoleen. Myös jos potilaalla on voimakkaita kipuja, äkillistä turvotusta, punoitusta tai kuumotusta jaloissa, jalkaterapeutti ohjaa hänet lääkärin vastaanotolle. Lääkäri tekee hoitosuunnitelman yhdessä diabeteshoitajan kanssa ja huolehtii asianmukaisesta lääkityksestä. TUTKI JOKA PÄIVÄ Ihon kunnossapito ja jalkojen päivittäinen rasvaus ennaltaehkäisevät jalkaongelmia. Rasvauksen yhteydessä on hyvä tutkia jalat. Kun vauriot huomataan varhain, niiden hoito voidaan aloittaa heti. Erityisesti haavojen hoidossa kannattaa olla tarkkana: onko haava syntynyt loukkaantumisen seurauksena vai johtuuko se laskimoiden vajaatoiminnan aiheuttamasta turvotuksesta? Toivosen mukaan laskimoiden vajaatoiminnasta johtuvat haavat hoidetaan aina terveyskeskuksessa. Samalla hoidetaan myös turvotusta. Haavan paranemista kannattaa seurata kotona tarkasti. Jos se ei näytä parantuvan, on hakeuduttava hoitoon. Asioista kannattaa myös ottaa itse selvää. Esimerkiksi haavojen hoitoon on nykyisin olemassa paljon turvallisia tuotteita, jotka nopeuttavat paranemista. Kaiken diabetekseen liittyvän hoidon kulmakivenä on kuitenkin oman verensokerin hallinta, hän muistuttaa. TUNNISTA VAIVAISENLUU Vaivaisenluulla tarkoitetaan jalkaterässä tapahtunutta muutosta, jossa isovarvas on kääntynyt muihin varpaisiin päin. Kyseessä ei ole pelkästään diabeetikoiden ongelma. Vaiva liittyy myös länsimaiseen kenkämuotiin, jossa suositaan kapeakärkisiä ja korkeakorkoisia kenkiä. Terveyskirjaston mukaan vaivaisenluu onkin naisilla lähes kymmenen kertaa yleisempi kuin miehillä. Usein vaivaisenluun tunnistaa kivusta isovarpaan tyvinivelessä. Jos on käyttänyt kapeita, korollisia kenkiä, joissa paine kohdistuu kokonaan päkiälle, niistä tulee luopua. Seuraavaksi tutkitaan alaraajojen lihasten toiminta ja kuormituksen painottuminen jalkaterällä. Tärkeää on jalkaterän pienten lihasten voiman ja hallinnan kehittäminen, Toivonen kertoo. Vaivaisenluun aiheuttama kipu on usein saatavissa hallintaan ja varpaan kääntyminen pysäytettävissä ohjeiden mukaan tehtävillä harjoitteilla. Jalkajumppaajan sinnikkyys palkitaan sujuvalla, kivuttomalla kävelyllä. NÄIN PIDÄT jalkasi terveinä Rasvaa jalat säännöllisesti, jotta iho pysyy joustavana. Valitse sopivan kokoiset kengät, jotka eivät hankaa tai hierrä. Vahvista jalkojen lihaksia monipuolisella liikunnalla.\n13 Oma PLUS 3/ ILMOITUS KYSY APTEEKKARILTA VOIT LÄHETTÄÄ KYSYMYKSIÄ OSOITTEESEEN TAI NETTISIVUILLAMME Huolehdi silmistäsi! Retinari on terveysvaikutteinen ravintolisä silmille, joka ylläpitää näkökykyä ja silmien hyvinvointia. Silmä on jatkuvasti alttiina haitalliselle auringon UV-säteilylle sekä oksidatiivista stressiä aiheuttavalle, sini-violetille keinovalolle. Retinari on ainoa markkinoilla oleva tuote, jolla on kliinisesti todistettu AREDS*-tutkimusta vastaava koostumus. Tutkimuksessa havaittiin, että tiettyjä antioksidantteja ja vitamiineja sisältävä koostumus voi vähentää riskiä ikääntymiseen liittyvien näkökyvyn ongelmien syntymiseen. Retinari sisältää B2-, C- ja E-vitamiineja, luteiinia, zeaksantiinia, sinkkiä, kuparia ja pohjoismaisen mustikan antosyaaneja. B2-vitamiini ja sinkki edistävät näön pysymistä normaalina. Retinari on hyvänmakuinen annosjauhe, jonka voi sekoittaa lasilliseen vettä tai ruokaan, esim. jogurttiin. Retinari on saatavilla hyvin varustelluista apteekeista. *Age-Related Eye Disease Study - USA National Institute of Health Nordic Nutrients Oy:n ravintolisät valmistetaan lääketehtaassa Seinäjoella. Pyrimme käyttämään tuotteissamme pohjoismaisia raaka-aineita aina kun niiden käyttö on mahdollista. Tällä palstalla apteekkarit vastaavat lukijoiden lähettämiin kysymyksiin. Nyt vastausvuorossa on Helsingin Malmin apteekin uusi apteekkari Sirpa Peura. 1VIIME OMAPLUS-LEHDEN KYSYMYSPALSTALLA VÄITETTIIN, ETTÄ PARASETAMOLIN KORKEIN PÄIVÄANNOS OLISI NELJÄ GRAMMAA. LÄÄKÄRINI ON KUITENKIN SITÄ MIELTÄ, ETTÄ KOLMEA GRAMMAA ENEMPÄÄ EI SAISI OTTAA VUOROKAUDESSA. OLIKO LEHDESSÄ VIRHE? Parasetamoli on turvallinen kipulääke, joka sopii myös pitkäaikaiseen käyttöön. Se ei ärsytä maha-suolikanavaa eikä lisää verenvuototaipumusta, joten se soveltuu kipulääkkeeksi niillekin, jotka edellä mainituista syistä eivät voi käyttää tulehduskipulääkkeitä. Se on turvallinen lääke myös lapsille sekä raskauden ja imetyksen aikana. Suositelluilla annoksilla parasetamolin haittavaikutukset ovat vähäisiä. Suurina annoksina käytetty parasetamoli on kuitenkin länsimaissa tärkein äkillisen maksan vajaatoiminnan aiheuttaja. Lääkkeen käytön turvallisuuden varmistamiseksi annosteluohje aikuisille on kolme grammaa vuorokaudessa. Ehdoton yläraja on neljä grammaa vuorokaudessa, sillä tätä suuremmat annokset voivat vahingoittaa maksaa. Parasetamolin pitkäaikaisessa käytössä ja annostelussa tulee noudattaa lääkärin antamaa ohjetta. 2MITEN PITKÄÄN KORTISONIVOIDETTA USKALTAA KÄYTTÄÄ IHOTTUMAAN? MITÄ HAITTAA VOI TULLA, JOS SITÄ KÄYTTÄÄ JATKUVASTI? Kortisonivoiteet rauhoittavat tulehdusta ja vähentävät kutinaa, punoitusta ja turvotusta. Miedoimpia, hydrokortisonia sisältäviä kortisonivoiteita saa apteekista ilman reseptiä. Niiden tavallisimpia käyttötarkoituksia ovat allergiset ihottumat, hyttysenpistot ja auringon polttaman ihon rauhoittaminen. Itsehoidossa käytettäviä valmisteita on tarkoitus käyttää vain lyhytaikaisesti. Vahvempia kortisonivoiteita saa vain lääkärin määräyksestä. Niidenkin teho on parhaimmillaan hoidon ensimmäisinä päivinä, sillä iho tottuu voiteisiin päivien ja viikkojen kuluessa. Vahvoja kortikoidivoiteita käytetään usein kuureina, jolloin hoitojaksojen välillä on muutaman viikon tauko. Vahvojen kortisonivoiteiden jatkuvasta käytöstä voi seurata ihon kiintyminen voiteen käyttöön. Silloin ihottuma ja kutina äityvät jopa alkuperäistä pahemmiksi, jos voiteen käyttö lopetetaan. Muita kortisonivoiteiden pitkäaikaisen käytön haittoja ovat esimerkiksi aknetyyppiset näppylät kasvoissa, ihon ohentuminen, arvet ja pigmenttihäiriöt. Vahvojen kortisonivoiteiden käytössä on siis syytä noudattaa tarkoin hoito-ohjetta asti No.1 hiusravinne apteekissa * IMS MAT 6/2015 Priorin Extra e 3SAAN HELPOSTI HIIVATULEHDUKSIA. MIKÄ OLISI HELPOIN TAPA PÄÄSTÄ NIISTÄ EROON? Emättimen hiivatulehduksen aiheuttaja on lähes aina emättimessä muutenkin tavattava Candida albicans -hiivasieni, joka on yltynyt liikakasvuun. Hiivatulehduksen oireita ovat hajuton kokkareinen valkovuoto, samanaikainen vahva kutina ja joskus kirvely ulkosynnyttimissä. Jos oireet ovat tuttuja ja tulehdusta on aikaisemmin hoidettu lääkärin antamien ohjeiden mukaisesti, voi hoidon uusia itsehoitolääkkeillä. Hiivatulehdukselle altistavia tekijöitä on monia, kuten raskaus, antibioottien tai ehkäisypillereiden käyttö, diabetes ja immuunivajaustilat. Myös tiukat vaatteet, hengittämättömät siteet tai suojat voivat lisätä oireilua. Hiivatulehdusta voi estää noudattamalla hyvää henkilökohtaista hygieniaa, mutta liioittelematta. Jos käytät pesuainetta, sen ph:n tulee olla alle 7. Liian tiheää pesua, suihkuttamista suoraan emättimeen ja saippuan käyttöä on hyvä välttää. Vältä myös voimakkaasti hajustettuja hygieniatuotteita ja tiukkoja alusvaatteita. Kuukautissuojana kannattaa kokeilla siteiden sijasta tamponia tai kuukuppia. Vessassa käynnin jälkeen pyyhi alapää aina edestä taaksepäin. Vältä paljon sokeria sisältävää ravintoa. Sen sijaan hiivalla kohotettuja leivonnaisia ei tarvitse välttää. Laktobasillipitoisen maustamattoman jogurtin päivittäisestä syömisestä saattaa olla hyötyä toistuvista hiivatulehduksista kärsiville. Jos hiivatulehdus toistuu usein tai oireet poikkeavat edellä mainituista, esimerkiksi vuodossa on paha haju, on syytä kääntyä lääkärin puoleen.\n14 16 Oma PLUS 3/2015 TIETOA TERVEYDEKSI KOONNUT PIRKKO SOININEN YHTEISTYÖSSÄ DIABETESLIITON KANSSA Tietoa DIABETEKSESTA Pelkäätkö sairastuvasi diabetekseen tai oletko kenties juuri saanut diabetesdiagnoosin? Kummassakin tapauksessa janoat varmasti tietoa aiheesta. Kokosimme Diabetesliiton kanssa parhaimmat kirja ja nettivinkit. MITEN EHKÄISEN tyypin 2 diabetesta? DIABETESLIITON VERKKOSIVUILLA voi tehdä havainnollisen riskitestin, jonka avulla selviää, mikä on riskisi sairastua tyypin 2 diabetekseen: Testin ovat suunnitelleet professori Jaakko Tuomilehto Helsingin yliopiston kansanterveystieteen laitokselta ja erikoistutkija Jaana Lindström Terveyden ja hyvinvoinnin laitokselta, ja se perustuu laajaan tutkimusaineistoon. Kannattaa myös tutustua Tunnetko diabeteksen? lehtiseen, joka on myös verkossa: Lisätietoa TERVEELLISISTÄ ELÄMÄNTAVOISTA AJANTASAISTA JA LUOTETTAVAA tietoa tyypin 2 diabeteksesta ja sen ehkäisystä löytyy monilta nettisivuilta. Tutustu aluksi vaikka näihin: Kun diabetes on UUSI ASIA DIABETESLIITTO ON JULKAISSUT ensitieto oppaita sekä tyypin 1 että tyypin 2 diabetekseen sairastuneille. Myös lapsille ja raskaana oleville on omat oppaansa, jotka tarjoavat perustietoa diabeteksesta ja sen hoidosta sekä kannustusta ja rohkaisua tuoreelle diabeetikolle. Kaikkia oppaita voi tilata Diabetesliiton sivuilta D kaupasta muutaman euron hintaan. Ensitieto opas tyypin 1 diabetes Ensitieto opas tyypin 2 diabetes Oy Haima Ab lapsille ja heidän vanhemmilleen ja Lapsen diabetes opas perheelle Raskausdiabetes pidä huolta itsestäsi ja vauvastasi UUTUUS kuiville silmille! SILMIESI HYVINVOINTIIN Systane Hydration sisältää kahta kosteuttavaa ainetta, hydroksipropyyliguaria ja hyaluronaattia, joilla on ainutlaatuinen kaksitehoinen vaikutus. NYT SAATAVILLA UUSI KAKSITEHOINEN VALMISTE PITKÄKESTOISEEN LIEVITYKSEEN Alcon Nordic A/S, Metsänneidonkuja 10, Espoo, puh Vanhat paheet vaativat uudet aseet. FI SYS mm abeteksen hoiä koskevan emään perustela ja terveys ovat öydissä ja yksiin rasvoista, isesta. Jotta ja opastaa mm. antaa vinkkejä on myös talouuoka ei rasita kutsuttu malli kavaliota. ita täysjyväviljaa. masta ei ole rveellisesti, mutta semustietoon. lio edistää parhainkin terveyttä. Aro, Heinonen, Ruuskanen Väriä ja voimaa Parhaat ruokavalinnat diabeteksen hoidossa ja ehkäisyssä Väriä ja voimaa Parhaat ruokavalinnat diabeteksen hoidossa ja ehkäisyssä Eliina Aro Liisa Heinonen Eija Ruuskanen RUOKAVALINTOJEN avuksi RAVITSEMUSTERAPEUTIT Eliina Aro, Liisa Heinonen Ja Eija Ruuskanen ovat kirjoittaneet kirjan Väriä ja voimaa parhaat ruokavalinnat diabeteksen hoidossa ja ehkäisyssä, jonka kolmas painos on juuri ilmestynyt. Kirja auttaa luovimaan tietomeren keskellä ja tekemään järkeviä valintoja. Rasvat, hiilihydraatit ja ravintolisät käydään selkeäsanaisesti ja perustellusti läpi, samoin fiksu syömisen lautasmalli. Mikä parasta, myös ruokavalintojen taloudellista puolta on mietitty. Kirja on Duodecimin ja Diabetesliiton julkaisema ja sitä voi tilata muun muassa Diabetesliiton D kaupasta. Kun diabetes on JO TUTUMPI PIRJO ILANNE-PARIKAN, Tapani Rönnemaan, Marja-Terttu Sahan ja Timo Sanen toimittamasta Diabetes kirjasta on otettu jo kahdeksas painos. Tuhti tietopaketti esittelee kattavasti muun muassa aineenvaihduntahäiriöt ja suun terveyden. Insuliinipumppuhoitoa käsitellään entistä laajemmin. Lääkehoitoa koskevat osuudet ovat uudistuneet. Lisääntymisterveys luku sisältää raskauteen liittyvien aiheiden lisäksi naisen ja miehen sukuhormonitoimintaan ja seksuaalisuuteen liittyvät asiat. Kirja on Duodecimin ja Diabetesliiton kustantama, ja sitäkin voi tilata Diabetesliiton sivuilta D kaupasta. PALVELUOPAS sairastuneelle Vakavasti sairastuneen palveluopas kokoaa yhteen lähinnä julkisen sektorin palvelutuottajien, sairaanhoidon asiantuntijoiden sekä potilasjärjestöjen tuottamia tietoja ja palveluja. sairastuneen_opas Tupakoinnin lopettaminen on vaikeaa. Siksi Nicotinell on kehittänyt 7 Keys to Quit -ohjelman, joka tarjoaa tukea ja auttaa sinua lopettamaan tupakoinnin. Oikeasti. Lue lisää 7 Keys to Quit -ohjelmasta osoitteesta nicotinell.fi tai lataa sovellus. Mitäpä jos lopettaisit. Oikeasti. Nicotinell-nikotiinikorvaushoitovalmisteet avuksi tupakoinnin lopettamisen yhteydessä esiintyviin vieroitusoireisiin. Tutustu huolellisesti pakkausselosteeseen. Älä tupakoi samanaikaisesti, kun käytät Nicotinellia. Ei alle 18-vuotiaille. Ei lasten ulottuville. Jos sinulla on sydän- tai verenkiertoelimistön sairaus tai olet raskaana tai imetät, keskustele hoidosta lääkärin kanssa. Novartis Finland Oy FI


Hattu hautajaisiin | ANJO ONLINE SHOP\nSuruaikana hautajaisia järjestellessä pukeutuminen ja hatun valinta ei ole päällimmäisenä mielessä. Pukeutumisetikettiä noudattamalla on helppo varmistaa asianmukainen asukokonaisuus ja säästää voimavarat surutyöhön ja muihin järjestelyihin.\nHautajaisiin saavutaan hattu päässä, ja miesten suruhattu riisutaan kirkkoon astuessa. Naiset pitävät hattunsa päässä läpi tilaisuuden. Naisten suruhattu valitaan sisävaatetuksen mukaan, koska ulkovaatteet riisutaan kirkossa tai kappelissa kukkalaitetta laskettaessa. Arkunkantajan hattu on musta ja se on päässä arkunkantamisen ajan. Hattu riisutaan päästä, kun arkku on laskettu.\nSuruhattu vierailla ei aina ole musta, vaan se voi olla esimerkiksi tummansininen tai tummanharmaa. Suosi pelkistettyä ja yksinkertaista hattua, koska koko pukeutumisesi tarkoitus on osoittaa kunnioitusta vainajaa ja lähiomaisia kohtaan. Hattu hautajaisissa voi olla esimerkiksi huopahattu, ja sitä voi myös käyttää kesällä. Hautajaishattu voi olla myös lippahattu tai pipo, mutta muista kuitenkin valita aiemmin mainittu pelkistetty ja yksinkertainen malli. Anjo Alleen suruhatut löydät täältä.\nHattu hautajaisiin voi joskus tuottaa ylimääräistä päänvaivaa. Jos tarvitset apua suruhatun valinnassa, ota yhteyttä, niin autan mielelläni.


Wifi kanavien päällekkäisyyksiin apuja | OmaYhteisö\nSuurin osa naapuruston wlan verkoista näyttää nimien perusteella olevan elisan liittymiä.\nVeikkaisin että suurimmalla osalla (~95%) on päällä automaattinen kanavan valinta oma elisassa. Kaikki kun eivät tiedä mikä se kanava on, saati mitä oma elisa tarkoittaa.\nAutomatiikka ei kuitenkaan toimi hyvin, itselläkin automaattiasetuksella viihde modeemi kaivaa verta nenästään pyrkimällä aina nimenomaan niille kanaville mitä naapuritkin käyttävät. Sitten kenellään ei langaton verkko toimi kunnolla. Kun vaihdan kanavan käsin, kaikki ok. Nyttenkin näen että naapureiden verkot tappelevat kanavista keskenään, veikkaisin että kukaan tappelevien verkkojen asiakkaista ei ole tyytyväinen. Saattaa olla että osa heistä kiroaa operaattoria, joka toimittaa huonoja laitteita.\nKanavia voi toki tutkiskella vaikka puhelimen/tabletin wifi analysaattori ohjelmilla, mutta luonnollisesti tämäkin on 95% asiakkaista yhtä selkeää kuin heprealainen teksti.\nModeemin kanavanvalinta-automatiikkaa pitäisi joko kehittää olennaisesti tai sitten keksiä joku avustaja mikä osaisi katsoa ympäristön wifi kanavat ja muuttaa oman modeemin kanavan sopivaan vapaaseen.\nLähetystehon säätöasetus ei myöskään olisi pahitteeksi, 3 tasoa riittäisi kuten joissain laitteissa jo onkin. Jos tehot olisivat oletuksena jossain keskitasolla, ei konfliktejä aiheutuisi niin laajalla alueellakaan.\nValtaosa modeemeista käyttää automaattista WLAN -kanavaa tai niissä on oletuksena jokin tietty kanava.\nOperaattorin on mahdotonta lähteä määrittämään jotain tiettyä WLAN -kanavaa jokaiselle asiakkaalle. Siksi tämä WLAN -kanavan määrittäminen on jätetty asiakkaan vastuulle.\nModeemin firmwaretkaan eivät välttämättä kykene tunnistamaan ruuhkaisia kanavia. Ei edes originaalilla firmiksellä.


Online Kasino | Kasinosivut | Nettikasinot | CasinoPwr.com\nOnline Kasino – Parhaat Nettikasinot\nTässä jälleen uusi osio Casino PWR:n Kasinoviisauksien sarjasta. Tällä kertaa puhumme online-kasinoista yleisellä tasolla. Mitä online-kasinot ovat? Miksi online-kasinoilla pelaaminen on niin hauskaa? Voiko online-kasinoilla pelatessa todellakin voittaa?\nAloittakaamme aivan perusteista.\nMitä online-kasinot ovat\nTämä voi vaikuttaa tyhmältä kysymykseltä, mutta vastaamme siihen joka tapauksessa. Online casinot ovat kasinoita, jotka on perustettu nettiin. Voit siis pelata mukavasti oman kotisi turvasta. Hitto vie, nykyään sinun ei tarvitse edes istua kotona tietokoneen vieressä, vaan voit pelata myös mobiililaitteilla – kunhan tarjolla on kelvollinen internetyhteys.\nKaukana ovat ne päivät, jolloin sinun piti hypätä auton rattiin ja ajaa lähimmälle kasinolle, istua rulettipöytään ja panostaa onnennumerollesi. Kasinopelaaminen on nykyään superhelppoa, ja jos haluat, voit pelata vaikka joka päivä. Haluamme kuitenkin muistuttaa sinua siitä, että online-kasinoilla pelaamisen on tarkoitus olla hauskaa. Tarkoitus ei ole odotella hampaat irveessä jackpotia. Sinun ei tulisi myöskään menettää enempää rahaa, kuin mihin on varaa. Vaikka pelaamisesta on tullut yhtä helppoa kuin nettisurffailusta, yritä pitää asiat oikeissa mittasuhteissa.\nMiksi online-kasinoilla pelaaminen on niin hauskaa\nHyvä kysymys. Nettikasinot tarjoavat luonnollisesti mahdollisuuden voittaa rahaa. Jos et koskaan pelaa online-kasinoilla, mahdollisuutesi tehdä rahaa ovat suppeammat. Voit toki tehdä töitä tai jopa löytää rahaa kadulta, mutta nämä eivät ole kovin helppoja rikastumiskeinoja. Sen sijaan progressiivisia jackpoteja pelatessasi onni voi olla potkaista ja voit voittaa jopa miljoonia euroja.\nKaikki meistä eivät pelaa online-kasinoilla juuri isojen voittojen toivosta. Monet arvostavat sitä jännitystä, joita peleistä saa. Jo muutamien eurojen tai satasten voitto voi saada sinut tuntemaan itsesi todelliseksi miljonääriksi.\nJos haluat lisätietoja kasinoista. Tämä casino opas vastaa useimpiin kysymyksiisi. Vieraile CasinoViking Suomi saadaksesi lisätietoja kasinosta.\nVoiko online-kasinoilla todella voittaa isosti?\nTämä on oikein hyvä kysymys. Monet meistä ovat pelanneet online-kasinoilla vuosikausia, mutta emme ole vieläkään voineet jättää päivätyötämme ja jäädä nautiskelemaan eläkepäivistä. Tällaisiakin henkilöitä on olemassa. Kyse on kuitenkin pohjimmiltaan puhtaasta onnesta. Itseasiassa, miljoonan euron voittaminen on niin epätodennäköistä, että voit yhtä todennäköisesti voittaa sen pelaamalla vain yhden kerran, kuin jos pelaat kaiket päivät ja kaiken aikaa.\nJos pelaat paljon, tulet kuitenkin saamaan joitakin isompia voittopotteja vuosien saatossa. Muista vain pitää panoksesi oikealla tasolla. Olisi todella turhauttavaa, jos voittaisit suurimman voittopottisi koskaan juuri silloin, kun olet pelannut kaikkien aikojen alhaisimmalla panostasolla. Kehotamme sinua pelaamaan sellaisella tasolla, että voiton osuessa kohdalle et jää ikävöimään isomman potin perään. On esimerkiksi käynyt niinkin, että tavallisesti vaikkapa 2 euron panostasolla pelaava henkilö on alkanut hävitä liian paljon ja vaihtanut panoksensa 50 senttiin. Tämän jälkeen hän on saanut elämänsä voiton, mutta häntä on jäänyt harmittamaan. Miksi pelata niin pienellä panoksella, jos ei sitten haluakaan voittaa?


Poluilta tielle, jorinoita juoksemisesta: BTTF: Nuuksio Classic 2016 - vauhdikkaampi lenkki\nBTTF: Nuuksio Classic 2016 - vauhdikkaampi lenkki\nTähän tapahtumaan valmistautuminen meni aika paljon paremmin kuin Vierumäki Trailiin, mutta toisaalta tuntui, että treenaaminen oli aika rikkonaista ja erityisesti pitkät lenkit olivat jääneet vähille. Käytännössä olin sahannut 1-2h lenkkejä satunnaisesti, mutta selkeä rytmi ja nousujohteisuus harjoittelusta oli jäänyt puuttumaan. Tiesin, että homma on tehtävissä, mutta minkälainen tuska siitä tulisi oli lähtiessä vähän epävarmaa. Harjoituskilometrit koko heinä- ja elokuun ajalta olivat alle 50km per viikko, joten odotukset tuloksen osalta eivät korkealle nousseet.\nKävin hakemassa perjantaina materiaalit illasta ja katsomassa olisiko paikalla ollut jotain kivaa ostettavaa, mutta aikatauluhaasteiden vuoksi paikalle pääseminen meni niin myöhään, että ehdin hakemaan ainoastaan kisanumeron ja syömään pastabuffan kanapastaa. Kympin hinnalla sai lapioida niin paljon kuin napa veti, mutta toisen lautasellisen kohdalla alkoi täysjyvämakaroonit tekemään jo tiukkaa, joten kolmatta en edes lähtenyt yrittämään. Vaikka tämä ei ruokablogi olekaan, niin annos ja asettelu ei saanut ihan 10/10, jotenkin jäi vähän juoksijoiden aliarvostaminen fiilikseksi kun vertaa buffaa vaikka Kolin Vaarojen maratonin vastaavaan. Mutta tämä on aina ravintolasta kiinni ja hieno juttu, että buffa on tarjolla. :)\nIllalla olikin sitten hyvä aika alkaa pakata kamoja reppuun, tein nopean inventaarion laatikoihin geelien osalta ja valmistelin aamua varten pullojen täytön valmiiksi. Elektrolyyttijuoman pistin jo nesteineen pulloon, koska sille tuskin merkittäviä tapahtuu yön aikana, mutta geelit ovat sen verran energiapitoisia kavereita, että kiinteää ainesta saattaisi ruveta jo mikrotasolla muodostumaan enkä haluaisi syödä mitään hirveän elävää matkalla. Yhdeltä pääsinkin jo nukkumaan ja uniaikaa oli siis tarjolla ruhtinaalliset 5,5h eli varsin riittävästi.\nYö meni aika hyvin, mutta kuuden aikaan ei uni enää tullut, joten oli hyvä aika alkaa valmistelemaan aamupalaa ja katsomaan vielä mukaan otettavia energioita. Geelit pulloon, vettä perään ja ravistus, kas näin meillä on hyvin imeytyvää ja maistuvaa isogeeliä ilman geelien äklöä fiilistä. Pullot reppuun, vielä viimeinen kamojen tarkistus ja matka Nuuksiossa oli valmis alkamaan. Hyppäsin autoon ja kohti Siikarantaa, kiireen vuoksi en ollut ehtinyt säätämään kimppakyytiä, mistä olin vähän pahoillan. Parkkitilaa löytyi vielä kasin jälkeen kivasti ja liikenteenohjaus toimi mallikkaasti.\nJätin kamat autoon, koska aikaa oli reilusti ja menin ihmettelemään tapahtumajärjestelyitä. Mitään ostettavaa en hirveästi löytänyt, koska ainoa mitä olin vaille, olivat punaiset säärystimet jollaisia ei valitettavasti ollut tarjolla. Osa kojuista oli vielä tässä vaiheessa melko tyhjillään, joten rahaa ei paljon aamutuimaan saanut kulumaan. Jutustelin hetken Vierumäellä samaa matkaa kanssani tahkonneiden kanssa ja pohdimme päivän taktiikkaa, hidas alku ja lopussa sitten hissuksiin kiihdettely ajan kuromiseksi umpeen oli yhteinen näkemys.\nNopeasti hurahti aika ja hetken päästä huomasin seuraavani omaan juoksuun valmistautuneena ensimmäisen lähtöryhmän starttia. Leivo, Ansio, Mononen, Halme ja Simpanen olivat kovia nimiä mitkä tunnistin kasvoista starttiviivalta, myös monta muuta tuttua naamaa tapahtumista oli mukana.\nVielä viimeinen tyhjennys ennen starttia ettei tarvitse pysähdellä matkalla biotaukojen takia ja sitten olikin aika ottaa oma paikka lähtöryhmästä. Jäin ihan suosiolla viimeiseen kolmannekseen, ettei vauhti pääse ainakaan alussa karkaamaan liian kovaksi. Ensimmäiset 5 kilometriä saa joka tapauksessa mennä aika tiiviissä ryhmässä ja ohittaminen pitää tehdä niissä "vähän teknisemmissä" paikoissa kun jono jää arpomaan etenemisreittiä tai hidastelemaan alamäessä ja reunoille jää tilaa. Sitten voikin pienen pyristyksen jälkeen etsiä paikan jostain vapaasta kohdasta ja kilkutella menemään rauhassa. 10km kohdalla alkaa tilaa olemaan jo melko kivasti se oma vauhtiryhmäkin on sieltä todennäköisesti löytynyt.\nAika leveä on tuo käsien asento.. (c) Lassi Pekkarinen\nTälläkin kertaa matka meni aika kivasti ekaan huoltoon saakka ja kohta mistä käännytään kohti laskettelurinnettä, oli merkitty enemmän kuin selkeästi. Swinghilliä ylös kavutessa oli majalla hurraava joukko kellojen kanssa ja paljon tapahtumista sekä sosiaalisesta mediasta tuttuja naamoja kannustamassa menoa, kyllä se aina pientä polkutonttua lämmittää kun oikeat juoksijat jaksavat kannustaa. :)\nEnsimmäinen huolto olikin sitten aika fiasko, jossain mielenhäiriössä päätin alkaa ottamaan lisää vettä, mutta juomarakon avaaminen oli todella tuskainen operaatio. Noh, lopulta sain vedet sisään ja päätin puristaa ilmat pois, niin sain letkun jotenkin olkaviilekkeen ympäri ja koko paketin niin solmuun, että sitä piti aika tovi selvitellä ennen kuin pystyin jatkamaan matkaa. Kokeilin vielä juoksusta varmuuden vuoksi juoda, niin eihän se nyt sitten ollut edes mahdollista kun letkusta tuli vain vähän vettä, mutta jonkin verran ilmaa, pikadiagnoosi oli jonkinlainen solmu letkussa. Totesin, että tällä paketilla nyt mennään ja palataan veden pariin seuraavassa huollossa sitten kun geelipullo pitää joka tapauksessa vaihtaa toiseen, esivalmisteltuun pulloon. Kokeilin muutaman kerran reppua käsillä ja totesin, että ilmoja pois ottaessa olivat repun ulkotaskussa olleet tavarat ja takki luiskahtaneet juomarakon alle ja nyt ne käänsivät letkua jostain kohdasta vähän turhan rajusti.\nEnsimmäisen huollon jälkeen oli askel vähän tahmea vaikka jonkinlainen juoksuvauhti löytyikin. Olin hukannut tässä kohdassa sopivan vauhdin tarjonneen seuran, jota lähdin pikkuhiljaa tavoittelemaan omaa vauhtiani. Melko märkää olivat seuraavat kilometrit, mutta tässä vaiheessa ei kenkien kastuminen paljon harmittanut, ajoittain tosin piti kopistaa kengät kallion päällä puhtaiksi mudasta etteivät ne luistaneet liikaa. n. 20km kohdalla maha murahti siihen malliin, että sinne olisi laitettava jotain syötävää, kaivoin liivin taskusta vanhan energiapatukan puolikkaan ja järsin siitä n. puolet suuhuni. Maha kiitti melko tyytyväisenä eväästä, mutta teki samalla olosta hieman tukalan. Olin muutamalla treenilenkillä kesän aikana saanut mahan sekaisin matkalla syömisestä ja pelkäsin, että nyt kävisi samalla tavalla. Onneksi tilanne kuitenkin rauhoittui melko nopeasti ja pystyin palaamaan normaaliin juoksutahtiin. 25km kohdalla, suurinpiirtein Suolikkaan tienoilla astuin märkään kohtaan mihin jalka upposi sen verran, että ylös saamiseen piti tehdä nykäisevä liike, tämä ei ollut päivän paras idea kun oikean jalan pohje reagoi tilanteeseen orastavalla krampilla ja esti täysipainoisen juoksemisen. Reilun kilometrin verran piti ottaa aika rauhassa ja varoa repiviä liikkeitä ja taas oltiin juoksukunnossa.\n(c) Jenni Sorvisto\n26km huollossa vaihdoin geelipullon uuteen, otin hieman vettä pulloihin ja korjasin rakon letkuongelman siirtelemällä tavaroita repussa. Matka jatkui edellistä huoltoa mukavammin ja oma juoksuvauhti löytyi nopeasti. Huollot ovat jotenkin kaaottisia paikkoja kun nopeasti pitäisi tehdä kaikki asiat ja kuitenkaan ei ole aina selvää itselle, että mitä kaikkea pitikään tehdä. Kilometri etenivät nopeasti ja pohdin vain mielessäni, että 33km kohdalla ollaan jo niin lähellä maalia, että siinä voi ruveta vähän kiristämään vauhtia voimien mukaan. Oikeasti voimat olivat huvenneet jo 30km kohdalla aika tehokkaasti ja oltiin siirrytty tilaan missä vauhti pidetään tahdon voimalla. Oikea etureisi tuntui aika kireältä ja voimattomalta pitkän aikaa ja pelkäsin, että jossain mäessä voimat vain yksinkertaisesti loppuvat jaloista, pyrin kuitenkin pitämään vauhdin omasta mielestäni riittävänä ja seurasin kellosta sykkeitä etten alkanut valumaan liikaa mukavuusalueelle.\n33km huollossa oli huikeaa nähdä tuttuja kasvoja ja saada pullot täytettyä, näillä fiiliksillä ja voimilla pystyin painamaan viimeiset 10km. Vauhti ei enää tässä vaiheessa mikään kauhean huikea ollut, mutta pyrin kuitenkin pitämään sen tasaisen ja kiihdyttämään sen minkä kintuista sain irti. Mitään hyytymistä ei syntynyt ja pystyin pitämään vauhdin aika hyvänä loppuun saakka. 4km ennen maalia alkavat äänet kisakeskuksesta jo kuulumaan ja siinä vaiheessa on hyvä siivittää oma vauhti siihen maksimiin millä jaksaa loppuun saakka. Yritin pitää oman sijoituksen kehitystä positiivisena ja saada vähän selkiä kiinni vaikka takaa tuli ohi vielä kovempia kirittäjiä. Sellainen huomio tuli tehtyä, että loppumatkasta oli huomattavan paljon vähemmän kävelijöitä rikkinäisillä jaloilla kuin edellisenä vuotena.\nHetken kuluttua olikin sitten jo maalisuora näkyvissä ja pystyin antamaan jaloista vielä sen mitä niistä oli tarjottavaa, ei se paljoa ollut, mutta pääseepähän maaliin kaikkensa antaneena vaikka se ei enää sijoitukseen vaikutakaan. :)\nKyllähän nämä tapahtumat ovat aivan huikeita, kaikki asiat toimivat, järjestelyistä ja infon kulkemisesta ei jää mitään nuristavaa ja vapaaehtoiset sekä järjestäjät ovat ihan parhaita. :)\nItselle oikeastaan harmistuslistalle jäi liian aikainen poistuminen tapahtumapaikalta kun iltaohjelmaakin olisi ollut tarjolla.\nSauna ja järvi on mahtava yhdistelmä tällaisen kipittelyn jälkeen ja saunojakin oli varsin riittävästi käytössä.\nIso kiitos jälleen kerran kaikille tapahtuman järjestämiseen ja mahdollistamiseen osallistuneille, näissä on ilo käydä ja toivottavasti tänäkin vuonna saatiin suuri kolehti hyväntekeväisyyteen.\nMatkan statistiikkaa kuntoilijan näkökulmasta\nKengät: Inov-8 Trailroc 245\nSukat: Compressport trail sock (nyt niissä on reikä ja joutavat roskiin)\nPaita: Under Armour treenipaita (ei kovin kätevä, kun rullaili jatkuvasti itseään ylös erityisesti juomarepun kanssa)\n10kpl High 5 geelejä(1,6dl geeliä per 3,4 dl vettä = 5 pussia geeliä per 0,5l pullo\nElektrolyyttitabletteja 1 kpl\n2 suolatablettia (1/1,5h)\n0,5 maxim energiapatukka\nLähettänyt Vaeltavahaave klo 13.31\nTunnisteet: bufftrailtour, juokseminen, juoksu, luonto, nuuksio, nuuksioclassic, polkujuoksu, reppu, trailrun\nKohti Vaarojen Maratonia


Regatta kolmatta kertaa keskellä kaupunkia - Paraisten Kuulutukset\nRegatta kolmatta kertaa keskellä kaupunkia\n15.8.19 Mikael Heinrichs Parainen, xUutiset 0\nViime vuonna Cityregattaan osallistui seitsemän jollaa ja viisi LYS-venettä. Arkistokuva\nRata kiertää Tjuvenin saaren ympäri, mikä tekee kilpailun yleisöystävälliseksi, koska periaatteessa veneet ovat näkyvissä maista koko kilpailun ajan.\nKilpailu käydään niin kutsuttuna takaa-ajolähtönä, mikä tarkoittaa sitä, että veneet lähtevät liikkeelle eri aikoina kulloisenkin LYS-luvun mukaan ja se joka ensimmäisenä ylittää maaliviivan, on voittaja.\n– Kohderyhmänämme ovat pääasiassa köliveneet, mutta myös jollat, joilla osaa ottavat kokeneet juniorit ja seniorit, kertoo kilpailun järjestäjänä yhteistyössä Gullkrona Kryssarklubbin kanssa toimiva Minna Ruohonen Länsi-Turunmaan Yrittäjistä.\nKilpailu alkaa kello 13\nKilpailu alkaa kello 13.00 ja sitä ennen pidetään kipparien kokous, missä päätetään reitti, joka riippuu vallitsevista sääolosuhteista. Tjuvenin ympäri mennään joka tapauksessa, kysymys on lähinnä siitä, mennäänkö yksi vai kaksi kierrosta.\nVierasvenesataman läheisyydessä on merellisten tuotteiden myyntiä ja vierasvenesatamassa esiintyy trubaduuri.\nNiin kuin aikaisempinakin vuosina kun kilpailua on järjestetty, osallistumismaksut menevät lyhentämättöminä Itämerisäätiölle.\nSäähaltijoilta toivotaan apua\nKilpailun ensimmäisenä vuotena sään kanssa oli melkoista epäonnea, mutta viime vuonna olosuhteet olivat hyvät – ja nyt toivotaan tietysti, että vesikuuroja lupaava sääennuste ei pitäisi paikkaansa.\n– Kilpailijoiden saaminen purjehduskilpailuihin on ollut vaikeaa, esimerkiksi Korppoon ympäri kiersi vain kymmenen kölivenettä. Mutta täällä osanottokynnys on matala ja toivomme regattaan ainakin kymmentä kölivenettä, sanoo GK:n kommodori Gunnar Laurén.\nPalkintojenjako, missä jaetaan Lähi-Tapiolan lahjoittama kiertopalkinto, tapahtuu GK:n 65-vuotisjuhlan yhteydessä Skräbbölen uudella mastovajalla lauantai-iltana.\nRegattaan voi vielä ilmoittautua Gullkronan Kryssarklubbin nettisivulla gk.fi olevan ilmoittautumislinkin kautta. Kiinnostuneet myyjät voivat ilmoittautua joko Minna Ruohoselle (040-551 7162) tai Ted Wallinille (0400-524 177).


Juhannuksena vesillä pelastusliivit päälle ja korkki kiinni | Puumala-lehti\nPuumalassa 10.6.2022 pidetyn Vesiturvallisuustapahtuman järjestäjien viesti on juhannuksen viettäjille selkeä.\n– Olla selvin päin ja pelastusliivit päällä, sanoo SAV Yachtsin toimitusjohtaja Ville Sarvi.\n– Korkki kiinni, liivit päälle, polttoainetta tankkiin ja tolkku mukaan liikenteen, luettelee Mikkelin Järvipelastajat ry:n Harri Kerkelä.\nSuomen Uimaopetus- ja Hengenpelastusliiton (SUH) ennakkotilastojen mukaan Suomessa hukkuu juhannuksena keskimäärin seitsemän ihmistä (2010–2021).\n– Juhannusta vietetään näillä näkymin helteisessä säässä. Monet suuntaavat mökille ja vesistöjen ääreen juhlimaan. Kolmen H:n tappava yhdistelmä: helle, humala ja huolimattomuus on tiedostettava, jotta hukkumisilta vältyttäisiin, sanoo SUH:n viestintäasiantuntija Niko Nieminen.\nNieminen muistuttaa lisäksi toistemme perään katsomisesta ja pelastusliivien käytöstä.\n– Rannalla pulikoivia lapsia tulee valvoa läheltä. Aikuisten on hyvä sopia vuorot, jolloin on selvää, kuka kulloinkin valvoo lapsia. Hukkuminen tapahtuu hiljaa ja nopeasti, sanoo Nieminen.\n– Pukekaa pelastusliivit. Onnettomuustilanteessa ei niiden päälle laittamiseen ole enää aikaa, sanoo Nieminen.


”Olet enemmän kuin tekosi!” - Kirkko ja koti\nTeksti ja kuva: Kari Tanskanen\nKäytännöllisen teologian professori Paavo Kettunen oli elämänsä käänteentekevällä pysäkillä, kun hän piti jäähyväisluentonsa Itä-Suomen yliopistossa.\n"Tämä hetki on minulle käänteentekevä: muuttaahan eläkkeelle jääminen kertaheitolla suhteen työelämään. Siirtyessäni emeritukseksi maaliskuun alusta, olen ollut työelämässä 42 vuotta 11 kuukautta ja 10 päivää”, kuvaili Kettunen tuntojaan.\nHän toimi käytännöllisen teologian professorina vuodesta 2001 alkaen.\nMuistitikku ja tuhkauurna\nJäähyväisluennon otsakkeena oli Ihanteista todellisuuden kohtaamiseen. Havaintovälineiksi Kettunen oli ottanut muistitikun ja tuhkauurnan.\n”Kaikki minun kirjani ja julkaisuni mahtuvat tällaiselle tikulle. Meidät muistetaan usein siitä, mitä olemme tehneet. Mutta kaikki meidän tekemisemme ovat vähemmän kuin me itse. Tuhkauurnakin on suurempi kuin meidän tekemisemme.”\n”Jos et mitään muuta muista tästä luennosta, toivon, että muistat tämän: Sinä olet enemmän kuin sinun tekosi! Tässä on syvä teologinen viisaus ja kristillisen ihmiskäsityksen korostus.”\n”Kun ajattelen koko työuraani ja elämääni, lähtökohta on, että kaikki on lahjaa. Minun tehtäväni on ollut panna lahjat jakoon.”\nJäähyväisluennon otsikon taustalla on Kettusen väitöskirjavaiheessa löytämä sielunhoidon tutkimustapaan liittyvä oivallus. Ennen oli kohdetta lähestytty aiemmin asetettujen ihanteiden pohjalta. Oikeampi lähestymistapa oli kuitenkin olla vuorovaikutuksessa sen todellisuuden kanssa, missä ihminen eli.\n”Kaikki yhteisöt, myös yliopisto, ovat vaarallisella tiellä, jos ne elävät haavekuvien varassa ja kieltäytyvät kohtaamasta todellisuutta sellaisena kuin se on. Jonakin päivänä voi paljastua, ettei keisarilla olekaan vaatteita.”\n”Voidakseen mennä eteenpäin tutkimuksen tehtävänä ei ole varjella kaunista ihannekuvaa asioista ja ilmiöistä. Sen on selvitettävä vaikeaakin todellisuutta ja kerrottava alastonkin totuus.”\n”Tärkeää on myös puhua asioista niiden oikeilla nimillä. Tämä koskee aivan erityisesti ihmisen seksuaalisuutta ja hengellistä elämää.”\n”Yksi aihepiiri, jossa kaikkein voimakkaimmin olen tutkimuksissani törmännyt ihanteiden ja todellisuuden väliseen ristiriitaan, koskee rippiä, syyllisyyttä ja häpeää.”\nPaavo Kettunen kertoi pitävänsä tutkijanuransa merkittävimpänä asiana häpeätutkimuksiaan ja pääteoksenaan tutkimusta ”Kätketty ja vaiettu. Suomalainen hengellinen häpeä.”\n”Meidän aikaamme voi hyvin perustellusti nimittää häpeän aikakaudeksi. Yleensä emme käytä tätä sanaa, mutta tämän päivän ihmisen perustunnot ilmentävät hyvin usein häpeän tunteita. Häpeän keskeisin kysymys on: Kelpaanko minä? Keskeisiä asioita ovat itsetunto, itsearvostus, hyväksytyksi tuleminen ja jaksaminen.”\n”Olennaista on huomata se, että häpeästä kärsivä ei ole välttämättä tehnyt mitään pahaa. Terve syyllisyys on syysuhteeseen perustuvaa, mutta häpeä ei sitä ole. Kun syyllisyys koskee tekojamme, häpeä sattuu koko olemukseemme.”\nKettusen mukaan häpeän tuntemisen taustalla on usein pyrkimys täydellisyyteen niin opiskelija- kuin työelämässäkin.\n”Kenenkään ei tarvitse sanoa tätä vaatimusta toiselle. Työelämäkulttuuri ja oma itsesuojeluvaisto mobilisoivat ihmisessä halun lunastaa paikkansa pyrkimyksellä täydellisyyteen. Mutta se voi uuvuttaa ihmisen äärirajoille.”\n”Myös hengellisessä yhteisössä ihmiselle on tärkeää olla hyväksytty ja kelpaava. Tätä tarvetta voidaan pyrkiä lunastamaan juuri olemalla täydellinen. Tällöin nimenomaan se puoli ihmisessä, joka haluaisi jakaa omaa keskeneräisyyttään, pettymyksiään, hyväksytyksi ja rakastetuksi tulemisen tarpeitaan, voi jäädä syrjään. Tällöin hengellisestä yhteisöstä on vaarassa tulla teeskentelijöitten yhteisö. Siellä esitellään enemmänkin omaa uskoa ja sen jaloutta, kuin jaettaisiin omia riittämättömyyden tuntoja.”\nKettunen muistutti myös, että vaikka hengelliset yhteisöt ja yliopisto voivat tuottaa ihmiselle häpeää, asialla on myös käänteinen puoli.\n”Juuri nämä samat yhteisöt voivat myös poistaa häpeää tai auttaa ihmistä kestämään sitä. Kysymys on kelpaamisen, arvostamisen ja armahtamisen kulttuurista ja sen edistämisestä.”\nHiihtämään ja kunniatohtoriksi\nEläkepäivinään Kettunen pääsee entistä vapaammin nauttimaan paitsi murtomaahiihdosta ja kesämökkikulttuurista myös kunniatohtorin arvonimestä.\nBudapestissa sijaitseva luterilainen teologinen yliopisto on päättänyt myöntää hänelle kunniatohtorin arvonimen. Kettunen on toiminut unkarilaisten kanssa sekä tutkimuksellisessa että kirkollisessa yhteistyössä. Juhlatilaisuus Unkarissa on maaliskuun lopussa.


Pokerinäyttöthread - 2012 : Laitteistot / ohjelmistot - Sivu 3 | Pokeritieto\nLoseControl » 23.2.2012 20:09:22 roikale kirjoitti:LoseControl kirjoitti:roikale kirjoitti: Kukin miettiköön onko hintaero perusteltavissa. Isoilla resoilla ilmeisesti vain IPS tarjolla. Turhaahan tänne on mitään kirjoittaa kun joku aina haluaa väittää vastaan ja myöhemmin olla ihan eri mieltä kuin alunperin olikaan. Kokeillaan silti.Aina ei tule valittua niin exaktia sanavalintaa, ettei jäisi (tahallisille?) väärinymmärryksille sijaa. Tuo katselukulma nyt on sellainen mikä riippuu täysin käyttäjästä ja ymmärsin aluksi että OP:lla vain normi työpöytäkäyttöä, joten ero minimaalinen IPS:n ja TN:n väillä. Leffakäyttö huonosta positiosta selvisi myöhemmin, joten TN vs IPS on merkitsevä.Kyllä meikäläisen makuun ihan perus surffailussakin on ero todella merkittävä. Eipä tällä ole merkitystä kun olemma kuitenkin lopulta samaa mieltä, että IPS on kaiken kaikkiaan humattavasti parempi valinta. Muutenkin käsitin jo aloitusvestistä, että tarkoitus on hakea "premium" näyttöä, jolloin TN paneeli ei ole mukana vaihtoehdoissa. Koska hintaluokaksi sanotaan 500-800e tarkoittaa se minun mielestäni, että näyttö tulee myös kovaan käyttöön joka jo sinänsä kertoo että olisi kivat kun värit olisivat kohdillaan, eikä mitään yllätyksiä syntyisi. "Huonolla positiolla" ei ole mitään merkitystä esim. paremman väriavaruuden kannalta. En myöskään ymmärrä mitä varten mennä edes ehdottamaan TN -paneelia jos selvästi sanotaan hintaluokka 500-800e, jonka jo pitäisi antaa jotain osviittaa halutusta laadusta.Peixinho kirjoitti:Sanokaas miksi jotkut monitorit pitävät ääntä? Esim. tämä meikäläisen Samsung SyncMaster 2693HM. Pitämällä kontrastia täysillä saan jonkun verran pienennettyä ongelmaa, mutta usein tarvii monta kertaa sammuttaa/käynnistää uudelleen, että ärsyttävä korkea ääni jää pois. Sitten takana olevat tuulettimet myös kuuluu aivan vähän, jos on muuten hiljaista. Miksei tällaisesta missään ikinä puhuta? Mielestäni paljon tärkeämpi kuin joku vasteaika ym. hifistely. Ehkäpä siksi, että monitorit eivät yleensä pidä ääntä, vaan se on vain tämä minun...?Elektroniikka vikaa. Samsung on tullut näistä jo aikaisemmin tutuksi. Todennäköisesti joku kondensaattori tai taustavalo on pikkuhiljaa antamassa periksi. Voi myös olla joku juotos löystymässä. Todennäköisesti kuitenkin kodensaattorissa vikaa. Kondensaattori voi olla myös kuivunut, joka yleensä aiheuttaa vinkumista. Näyttöjen vinkumisista on ollut paljon juttua eri palstoilla. Yleensä se ei edes riitä siihen, että takuun kautta korjattaisiin.edit. Niin ja tuo, että vinkuminen vaimenee kun näytön "tehoja" nostetaan antaa juuri viitteitä siitä, että kondensaattorissa / sen juotoksessa on vikaa.\nPeixinho » 23.2.2012 20:18:50 Tällä on ikää jo 3 vuotta, että voihan se olla, että alkaa vedellä viimeisiään. Yksi juttu muuten unohtui mainita tuosta näytöstäni. Kun tämän sammuttaa, niin seuraavien tuntien ajan paukahtelee välillä todella kovaäänisesti. Enkä nyt puhu mistään normaalista lämpötilan muutoksen aiheuttamasta naksahtelusta, jota yleensä sähkölaitteet pitävät vaikka tästä lienee silti kysymys vaan ihan kunnon pamahduksista! Niihin herää välillä yölläkin, vaikka näyttö ollut pois päältä monta tuntia. Kerran pamahti niin kovaa, että kissa, joka oli kanssani nukkumassa hyppäsi ilmaan ja sen häntä meni paksuksi ja juoksi pois huoneesta. Itsekin meinasin slaagin saada.\nLoseControl » 23.2.2012 20:30:49 Peixinho kirjoitti:Tällä on ikää jo 3 vuotta, että voihan se olla, että alkaa vedellä viimeisiään. Yksi juttu muuten unohtui mainita tuosta näytöstäni. Kun tämän sammuttaa, niin seuraavien tuntien ajan paukahtelee välillä todella kovaäänisesti. Enkä nyt puhu mistään normaalista lämpötilan muutoksen aiheuttamasta naksahtelusta, jota yleensä sähkölaitteet pitävät vaikka tästä lienee silti kysymys vaan ihan kunnon pamahduksista! Niihin herää välillä yölläkin, vaikka näyttö ollut pois päältä monta tuntia. Kerran pamahti niin kovaa, että kissa, joka oli kanssani nukkumassa hyppäsi ilmaan ja sen häntä meni paksuksi ja juoksi pois huoneesta. Itsekin meinasin slaagin saada.Vaikuttaa melko vaaralliselta jo. Kondensaattorihan myös varastoi jännitettä ja jos siinä nyt sitten joku tälläinen vuoto on, synnyttää se valokaaren "paukahtaessaan". Oletko katsonut onko näyttö mistään sulanus yhtään? En muista onko tämä Sansungin sarja metallikuorella suojattu, joten ulkoisesti ei välttämättä mitään merkkejä viallisuudesta löydä. Valokaari voi myös osua johonkin metalliin, jolloin se voinee pamahtaa. Oli tässä näytössä 2 vai 3 vuoden takuu? Tuon laittaisin kyllä takuuseen ennen kuin mitään vakavaa pääsee tapahtumaan.\nPeixinho » 23.2.2012 20:40:28 Ei kyllä mitään ainakaan näy ja tuo pamahtelu kuulostaa kyllä minun mielestäni vain muoviosien lämpötilan muutokselta. Aivan pirun kovalta sellaiselta vain. Jos puristan kädellä monitoria sivuilta, niin se naksahtelee silloinkin vähän samaan tyyliin, ei tosin läheskään niin voimakkaasti. Eikös tuollainen valokaari pitäisi näkyä varsinkin pimeällä? Mitään ei näy.Takuusta en tiedä ja vaikka tässä 3 vuoden takuu olisikin, niin Pixmaniasta ostettu, joten helpommalla pääsee kun ostaa vain uuden... Tämä oli 80 € halvempi Pixmaniassa kuin missään muualla ja siihen on syynsä.\nLoseControl » 23.2.2012 20:44:10 Peixinho kirjoitti:Ei kyllä mitään ainakaan näy ja tuo pamahtelu kuulostaa kyllä minun mielestäni vain muoviosien lämpötilan muutokselta. Aivan pirun kovalta sellaiselta vain. Jos puristan kädellä monitoria sivuilta, niin se naksahtelee silloinkin vähän samaan tyyliin, ei tosin läheskään niin voimakkaasti. Eikös tuollainen valokaari pitäisi näkyä varsinkin pimeällä? Mitään ei näy.Takuusta en tiedä ja vaikka tässä 3 vuoden takuu olisikin, niin Pixmaniasta ostettu, joten helpommalla pääsee kun ostaa vain uuden... Tämä oli 80 € halvempi Pixmaniassa kuin missään muualla ja siihen on syynsä.Eipä sitä välttämättä näe, jos se on metallikuoren sisässä. Onko tätä kuinka pitkään kestänyt? Jos se on jo esim. parikin kuukautta jatkunut on kyse kyllä todennäköisesti jostain muusta. Vinkuminen kuitenkin johtunee kondensaattorista, tai useammasta.\nPeixinho » 23.2.2012 20:47:00 LoseControl kirjoitti:Peixinho kirjoitti:Ei kyllä mitään ainakaan näy ja tuo pamahtelu kuulostaa kyllä minun mielestäni vain muoviosien lämpötilan muutokselta. Aivan pirun kovalta sellaiselta vain. Jos puristan kädellä monitoria sivuilta, niin se naksahtelee silloinkin vähän samaan tyyliin, ei tosin läheskään niin voimakkaasti. Eikös tuollainen valokaari pitäisi näkyä varsinkin pimeällä? Mitään ei näy.Takuusta en tiedä ja vaikka tässä 3 vuoden takuu olisikin, niin Pixmaniasta ostettu, joten helpommalla pääsee kun ostaa vain uuden... Tämä oli 80 € halvempi Pixmaniassa kuin missään muualla ja siihen on syynsä.Eipä sitä välttämättä näe, jos se on metallikuoren sisässä. Onko tätä kuinka pitkään kestänyt? Jos se on jo esim. parikin kuukautta jatkunut on kyse kyllä todennäköisesti jostain muusta. Vinkuminen kuitenkin johtunee kondensaattorista, tai useammasta.Paukkumista en nyt muista, mutta useampi kk kyllä ainakin. Mielestäni tuo vinkuminen on ollut aina tämän laitteen ominaisuus, mutta Turun keskustassa asuessa se ei haitannut, kun kaikkea muuta taustamölyä oli niin paljon.\nLoseControl » 23.2.2012 20:53:29 Peixinho kirjoitti:LoseControl kirjoitti:Peixinho kirjoitti:Ei kyllä mitään ainakaan näy ja tuo pamahtelu kuulostaa kyllä minun mielestäni vain muoviosien lämpötilan muutokselta. Aivan pirun kovalta sellaiselta vain. Jos puristan kädellä monitoria sivuilta, niin se naksahtelee silloinkin vähän samaan tyyliin, ei tosin läheskään niin voimakkaasti. Eikös tuollainen valokaari pitäisi näkyä varsinkin pimeällä? Mitään ei näy.Takuusta en tiedä ja vaikka tässä 3 vuoden takuu olisikin, niin Pixmaniasta ostettu, joten helpommalla pääsee kun ostaa vain uuden... Tämä oli 80 € halvempi Pixmaniassa kuin missään muualla ja siihen on syynsä.Eipä sitä välttämättä näe, jos se on metallikuoren sisässä. Onko tätä kuinka pitkään kestänyt? Jos se on jo esim. parikin kuukautta jatkunut on kyse kyllä todennäköisesti jostain muusta. Vinkuminen kuitenkin johtunee kondensaattorista, tai useammasta.Paukkumista en nyt muista, mutta useampi kk kyllä ainakin. Mielestäni tuo vinkuminen on ollut aina tämän laitteen ominaisuus, mutta Turun keskustassa asuessa se ei haitannut, kun kaikkea muuta taustamölyä oli niin paljon.Monet uudet, varsinkin halvemmat näytöt (myös muu elektroniikka) vinkuvat. Se vain yleensä kertoo käytettyjen komponenttien laadusta ja työnlaadusta. Eli yleisesti kalliimmat (paremmista komponenteista valmistetut laitteet) toimivat myös paremmin ja kestävät pidempään. Jos aikaa ja kiinnostusta (taitoa) löytyy voi tälläisen yksittäisenkin kondensaattorin kotikonstein vaihtaa toimivaan. Toki välillä ovat niin paksujen suojien sisällä, ettei niihin tahdo päästä käsiksi.\nRahastaja » 23.2.2012 20:59:13 Meikäläinen kohtuullisen kujalla näiden näyttöjen kanssa, millasen reson tarviin minimissään johonkin 22-24" näyttöön että saa ongamelle 6 normaali kokoista pöytää auki ilman päällekkäisyyksiä? Ei oikeestaan muuta käyttöä näytölle ku netti ja pokeri ni ei mitään hienouksia muuten sit tarvita.\nLoseControl » 23.2.2012 21:05:14 Rahastaja kirjoitti:Meikäläinen kohtuullisen kujalla näiden näyttöjen kanssa, millasen reson tarviin minimissään johonkin 22-24" näyttöön että saa ongamelle 6 normaali kokoista pöytää auki ilman päällekkäisyyksiä? Ei oikeestaan muuta käyttöä näytölle ku netti ja pokeri ni ei mitään hienouksia muuten sit tarvita.Tarvitset 2560x1440 resoluution tähän. Tätä ei löydä alle 27" näytöistä, joten 27" hankintalistalle. Ongamella varmaan sama pöydän koko kuin pokerstarssilla?LoseControl kirjoitti:Edit. Täältä (http://www.pokeritieto.com/artikkelit/n ... ahtuu.html) olen siis katsonut pöydön koon, jota vertaan paneelin kokoon kun sanon, että pöydät mahtuvat. Jos poydät ovat paljon kasvaneet voi tilanne olla toinen. Tuon mukaan siis Pokerstarsin pöytä on kooltaan 800x580 ja 1920x1200 pöytä mahtuu ~4,96 kertaa (~2,4x leveydellä ja 2 korkeudella), eli käytännössä 4 kertaa. 2560 x 1440 paneeliin siis ~7,94 kertaa (3,2 leveydellä ja ~2,49 korkeudelta = käytännössä 6 pöytää).\nmongeron » 23.2.2012 21:16:23 Peixinho kirjoitti:Tällä on ikää jo 3 vuotta, että voihan se olla, että alkaa vedellä viimeisiään. Yksi juttu muuten unohtui mainita tuosta näytöstäni. Kun tämän sammuttaa, niin seuraavien tuntien ajan paukahtelee välillä todella kovaäänisesti.Tuo on melko selkeä merkki siitä että näytön virtalähteen elektrolyyttikondensaattorit ovat hajoamassa / hajonneet. Itseltäni on muutamasta emolevystä mennyt kondensaattorit, ja pamahduksiin on todellakin hätkähtänyt. Kondensaattorien hajoaminen on siinä mielessä salakavalaa, ettei sitä välttämättä huomaa laitteen käytössä mitenkään erityisesti.Toki tässä tapauksessa oireena voi hyvinkin olla tuo vinkuna. Itselläni oireena oli koneen epämääräinen kaatuilu.- mongeron\nPeixinho » 23.2.2012 21:22:07 No kyllä voisi sitten melkein uuden hommata. Varsinkin mitä ymmärsin LoseControlin viestistä, niin saattaa olla suorastaan vaarallista hillua edelleen tämän kanssa... Katselukulmahan tällä on totaalisen surkea ja kun rolliakin on ihan kivasti nyt, niin en periaatteessa paljon lisäsyitä edes uudelle tarvitse.\nRahastaja » 23.2.2012 21:45:54 LoseControl kirjoitti:Rahastaja kirjoitti:Meikäläinen kohtuullisen kujalla näiden näyttöjen kanssa, millasen reson tarviin minimissään johonkin 22-24" näyttöön että saa ongamelle 6 normaali kokoista pöytää auki ilman päällekkäisyyksiä? Ei oikeestaan muuta käyttöä näytölle ku netti ja pokeri ni ei mitään hienouksia muuten sit tarvita.Tarvitset 2560x1440 resoluution tähän. Tätä ei löydä alle 27" näytöistä, joten 27" hankintalistalle. Ongamella varmaan sama pöydän koko kuin pokerstarssilla?LoseControl kirjoitti:Edit. Täältä (http://www.pokeritieto.com/artikkelit/n ... ahtuu.html) olen siis katsonut pöydön koon, jota vertaan paneelin kokoon kun sanon, että pöydät mahtuvat. Jos poydät ovat paljon kasvaneet voi tilanne olla toinen. Tuon mukaan siis Pokerstarsin pöytä on kooltaan 800x580 ja 1920x1200 pöytä mahtuu ~4,96 kertaa (~2,4x leveydellä ja 2 korkeudella), eli käytännössä 4 kertaa. 2560 x 1440 paneeliin siis ~7,94 kertaa (3,2 leveydellä ja ~2,49 korkeudelta = käytännössä 6 pöytää).Jaa se vaatii sit jo noin jumalattomat lukemat :/ Oukei, kiitoksiä tästä.\nmickx » 24.2.2012 0:23:56 Ei hinnalla pilattu ja hyvin tähän mennessä toiminut https://www.direct123.fi/tuotteet/Categ ... m-monitori\nTenitsi » 24.2.2012 0:50:45 CDON.com:iin muuten xYywtbAa -koodilla postikulut veks jos jotakuta kiinnostaa ja on sieltä monitoreja tai muuta romua tilaamassa.\nRoska » 24.2.2012 1:07:49 Nyt oon pikkasen pihalla. Eli esim. tässä näytössä kun on LED paneeli, niin mitä eroa on LED vs IPS jad LED vs TN, vai onko LED ja TN sama tai jotain?http://www.asus.com/Display/LCD_Monitor ... ificationsSama tuote Verkkokauppa.com:ssa. Tää on #6 suosituin kaikista verkkokaupan tuotteista eli selvästi suosituin näyttö. Mielummin kyllä varmaankin IPS paneeli olisi ja ehkä 27", mutta taas kerran, miltä LED näyttää sivusta/kulmista katsottuna?http://www.verkkokauppa.com/fi/product/ ... LED-naytto


Raju nokkakolari surmasi Pietarsaaressa - Kotimaa - Uutiset - MTV.fi\nJulkaistu 11.03.2009 10:27\nYksi ihminen kuoli ja 7 loukkaantui pakettiauton ja henkilöauton yhteentörmäyksessä Pietarsaaresta Pedersöreen johtavalla tiellä. Kuva: Johan Sandberg / Lehtikuva\nPietarsaaressa Kolpintien ja Kuusisaaren teiden risteyksen kohdalla on tapahtunut aamulla vakava liikenneonnettomuus, jossa yksi ihminen menehtyi. Poliisi alustavien tietojen mukaan onnettomuus tapahtui, kun Kolpintietä Pietarsaareen päin ajanut mies menetti autonsa hallinnan ja auto ajautui päin ajokaistojen välissä olevaa liikenteenjakajaa. Auton törmättyä liikennejakajaan kaatui se kyljellään ja luisui siitä edelleen vastaantulevan liikenteen ajokaistalle.Samanaikaisesti oli Pietarsaaren suunnalta tullut pakettiauto joka törmäsi kyljellään olevaan autoon.\nPakettiautossa oli kouluoppilaita ja auton kuljettaja. Nämä saivat vammoja ja toimitettiin Pietarsaaren sairaalaan. Heidän vammat ovat kuitenkin lieviä.Kyljelleen kaatuneessa henkilöautossa oli yksi mieshenkilö joka menehtyi yhteentörmäyksessä. Hänen henkilöllisyydestään ei ole vielä täyttä varmuutta.


MTV: Lumilöyly iskee pian Etelä-Suomeen - älä parkkeeraa autoa puun viereen! - Uutiset - Radio Nova\n16.01.2019 15:15 - Senni Loikala\nEtelä-Suomessa ja osin myös maan keskiosassa kannattaa varautua massiiviseen lumimyräkkään. MTV:n meteorologi Liisa Rintaniemi ennustaa, että lumipyryyn kannattaa varautua osassa maata jo illan aikana.\n- Myräkkä saapuu illan suussa lounaissaaristoon, Rintaniemi kertoo.\nMyös Rintaniemi povaa, että yön aikana lunta sataa erittäin paljon.\n- Näyttää siltä, että jopa 15 senttiä voi tulla Etelä-Suomeen.\nLumisade jatkuu torstaiaamulla ja aamupäivällä, Rintaniemi toteaa. Iltapäivällä sää poutaantuu.\n- Aamuliikenteeseen kannattaa varata ylimääräistä aikaa, Rintaniemi vinkkaa.\nLisää vinkkejä myräkkään varautumisessa\nIlmatieteen laitokselta muistutetaan, miten lumipyryyn kannattaa varautua. Alla muutama vinkki.\n- Lykkää matkustamista.\n- Vie pihalta irtain omaisuus pois.\n- Sulje ovet ja ikkunat. Laita parvekelasit kiinni.\n- Älä parkkeeraa autoa puiden läheisyyteen.\n- Kytke sähkölaitteet pois päältä.\nLisää toimintavinkkejä lumipyryn ajalle ja sen ajaksi pääset lukemaan tästä.\nLue myös: Masentaako pimeä ja pitkä talvi? Kohota mielialaasi helposti 6 ruoka-aineen avulla\nlumi sää meteorologi Sääennuste